
ORANJESTAD 
Recientemente Bon Dia 
Aruba e tene un entrevista 
cu dokter Sharlin Vis pa 
splica nos di diabetes. 
E1 a papia di fundacion 
diabetes Aruba y nan plan 
cu nan tin pa pashentnan 
cu diabetes. 

Dr. Vis ta splica cu e 
fundacion ta tuma parti di 
e plataforma di promocion 
di salud. Na e plataforma 
tur 4 e stakeholder nan’ di 
gezondheidszorg ta bin 
hunto. Segun dr. Vis, tur luna 
nan tin proyectonan, mayoria 
rond di e tema di United 
Nations Gezondsheidsdagen, 
World health organixation, 
dia di Diabetes, World Heart 
Day y dia di Psikiatria entre 
otro. Nan ta pone e temanan 
riba social media pa asina 
hende por atende. 

Otro aña e fundacion 
diabetes ta bay cuminsa 
cu un proyecto di ‘self 
management’ pa pashentnan. 
“Nos miembronan di hunta 
ta uno mixto. Nos tin un 
doctor, un dietista, un 
praktij kondersteuner, un 
hurista, beleidsadviseur, y 
tambe nos tin un persona 
di AZy pero nos kier pa un 
pashent tambe sinta den e 
bestuur. 

Fundacion Diabetes 

E fundacion diabetes Aruba 
a ser funda na 1976 - 77 
pa internista dr. Anaya. E 
fundacion tabata enfoca 
riba e cuido pa pashentnan 
diabetico miho posibel. E 
tabata mas pa aregla cua 
remedi e pashent mester 
haya, pero awor aki e enfoke 
ta bay mas riba educacion. 
“Awendia aki na Aruba bo ta 
haya tur e posibilidadnan pa 
tratamento y e zorg ta bon 
organisa.” 

E fundacion pa añanan largo 
no tabata activo, despues cu 
e voorzitter, William Phillips 


a baha cu pensioen. “Ora 
cu el a baha cu pensioen e 
fundacion a keda como 4 pa 
5 aña inactivo. Dos aña pasa a 
lanta e fundacion di nobo cu 
su miembronan. E bestuur ta 
consisti di 8 hende, pero nos 
ta buscando un pashent cu ta 
representa e pashentnan den 
e fundacion”, Dr. Vis ta sigui 
splica. 

E ta dificil pa haya e pashent 
paso nan ‘no kier papia’ over 
di e malesa. E ta un taboe te 
ainda pa hende. Nan no gusta 
pa hende sa cu nan tin un 
malesa. Ora e pashent mes 
tende cu e tin e malesa, nos 
tin cu splica e situacion hopi 
claro, paso e ta pensa cu e ‘no 
ta malo’. 

“Un pashent por compronde 
otro pashentnan miho cu 
tambe tin diabetes. Si nos kier 
organisa algo, anto e pashent 
ta bisa no na e proyecto, e 
ora esey ta bon pa sa, pasobra 
e diabetico no kier.” E 
fundacion a yega di organisa 
un evento pa pashentnan 
cu diabetes, pero segun dr. 
Vis, por conta ‘riba dos man’ 
cuanto hende ta atende e 
evento. “Cada praktijk tin un 


promedio di 200 hende cu 
diabetes, pero si organisa un 
lezing, ta 30 hende so t’ey, 
esey ta tiki. Porta un lezing no 
ta algo interesante pa nan.” 

Sinembargo dr. Vis ta bisa 
cu porta e pashentnan lo 
kier algo mas activo. Un 
ehempel cu el a duna ta yuda 
nan cu ‘algo mas practico’, pa 
ehempel, bay un gym. 

E ta splica cu awendia hende 
ta prefera algo man’e un app, 
of social media cu ta bisa 
kico tin di haci. “Un les di 
zumba por ehempel, dus e 
ta mas agradabel pa tende di 
pashentnan mes kico nan lo 
kier pa wordo organisa pa 
nan.” 

“Otro aña tin un proyecto 
grandi pa educa e asina yama 
‘health worker’ con pa saca 
e motivacion di e pashent 
pa bin cu cambionan den 
su ‘lifestyle’. E pashent mes 
mester wak e necesidad 
pa bin cu cambio den su 
lifestyle. Tambe nos kier 
duna e pashent un atencion 
individual, paso no ta tur 
pashent tin mesun pregunta”, 
Dr. Vis ta 

Cuminda saludabel 

Dr. Vis ta continua cu awendia 
tin e mala suerte di biba den 
un epoca cu estilo di bida 
ta pasa den cambio. Hende 
ta haci menos movecion, 
e cuminda no ta adecuado 
pasobra por ehempel tin 
hopi caloria y cu menos balor 
nutritivo. “Pero esaki no ta 
un problema na Aruba so, 
sino mundo henter.” 

Mundo henter ta asina, nos 
ta come cosnan ‘malo’ cu 
no ta bon pa nos curpa y 


nos ta warda mas energia 
den e vet, e ora nos insulina 
no ta traha bon y nos no 
ta move tampoco. Haci 
‘esfuerso pa kima caloria’ pa 
asina no ta keda subi peso 
un bon ehempel. Tempo 
di antes ‘no tabata sa’ tur 
esaki. “E ta informacionnan 
nobo”, segun dr. Vis. Luna 
di november lo ta luna di 
World Diabetes, unda nan ta 


bay purba haci actividadnan 
durante henter e luna. “Bo ta 
bay wak cu mester informa 
hende pa nan wak ki riesgo 
nan ta core, paso hopi hende 
no sa, nos kier pone atencion 
y pasa e informacion asina 
mas hende por lesa of tende.” 

Un pregunta cu a wordo haci 
na dr. Vis ta: si un persona ta 
haya diabetes pa come hopi 
sucu, sea bolo, chuculati 
of mangel entre otro. E1 a 
contesta cu e persona ta haya 
diabetes ora tin ‘buikvet’, ora 
tin edad of e ta genetica. “Ora 
nos bira bieu nos organo ta 
funciona menos activo, e 
chens ta grandi cu tin hende 
ta bira diabetico, pero cu 
hende cu gusta zoet no ta 
un rason cu e persona ta bira 
diabetico.” 

E1 a fmalisa e entrevista 
bisando cu tin multi 
factornan cu un persona 
ta haya diabetes. “Ta mas e 
combinacion di movemento 
y genetico y balansa di dia, 
pero no cu cuminda dushi, 
pero ban bisa e cantidad cu 
persona ta come y e cuminda 
sea hopi carbohidratos, 
manera aros, pasta, hariña 
etc.. 

Ainda ta existi limitacion y taboe pa dunamento di lechi 

di pecho na Aruba 


ORANJESTAD - Rus- 
chlenda Martijn, kende 
ta partera na Duna Luz, a 
bisa cu lechi di pecho ta e 
miho tipo di lechi pa cada 
baby, muy specialmente 
e babynan cu ta nace pre- 
maturo. Sinembargo tin 
factor grandi cu nan ta 
mira; hopi mama ta stop 
di alimenta nan baby cu 
lechi materno na momen- 
to cu nan ta cuminsa bek 
na trabou. 

Un 80% di e mamanan ta 
duna lechi di pecho durante 
e prome siman. Pero unabes 
cu ta bay bek na trabou, mita 
di nan ta stop di duna lechi 
di pecho exclusivo, pasobra 
e trabou no ta duna nan es- 
pacio, y tampoco e tempo ad- 
ecua ya sea pa pomp e pecho. 
Esaki ta haci cu no ta wordo 
facilita pa e mamanan por 
sigui duna pecho. 

Aunke na Aruba pa ley ta stip- 
ula cu e mamanan tin por lo 
menos un 25% di nan orario 
di trabou pa dedica na e du- 
namento di pecho, sinem- 
bargo e facilidad pa nan por 
haci esaki, no t’ey. Como par- 
tera e keho cu nan ta haya di 
e mama ta, cu e tempo cu pa 
ley nan por haya, no ta sufi- 
ciente pa ‘alimenta nan baby’ 
cu lechi di pecho. 

No tin suficiente cifra na 
Aruba cu ta demostra cuanto 
baby ta wordo alimenta, ge- 
woon cu lechi materno. Pero 
na Latino America e maman- 
an cu ta duna pecho durante 
un periodo di 6 luna ta un av- 
erahe di 30%. Na Europa ta 
mas halto, entre 55% pa 60%. 
“Nos tin hopi cos cu nos por 
cambia ainda”, segun e par- 
tera. 

Tin dunado di trabou cu ta 
tene cuenta cu esaki, caminda 
e empleado mag di uza orario 
di trabou pa duna lechi di 


pecho, pero nan no ta haya un 
luga adecua. Tampoco nan no 
tin un frishider, unda nan por 
warda e lechi. Of nan mes- 
ter bay na un sitio unda mas 
hende lo por drenta of den 
baño cu no ta un sitio confor- 
tabel ni adecua pa esaki. Tur 
esaki ta haci cu e mamanan 
no ta sinti nan mes comodo, 
y si nan no ta comodo, e pro- 
duccion di lechi di pecho no 
ta ideal mas. 

Taboe y prehuicio 

Tambe e ta haya cu e taboe 
ainda t’ey ora cu e mama 
ta duna lechi di pecho den 
publico. Te ainda, aunke e 
mama ta discreto y ta tapa e 
pecho, toch tin hendenan cu 
ta keda wak straño. Vooral si e 
ta den un sitio publico mane- 
ra un restaurant, e mama no 
ta sinti su mes comodo du- 
nado pecho. 

Tambe e generacion jong di 
mama no ta adapta nan mes 
facilmente na e custumber di 
duna lechi di pecho na e baby. 
Nan ta pensa cu eventual- 
mente nan pecho lo cay of ta 
zak pa causa di percura duna 
pecho na e criatura. 

Partera Martijn a bisa cu esaki 
ta un di e motibonan princi- 
pal cu tin cierto mamanan cu 
ta dicidi di no duna pecho. 
Pero e ta haya cu esaki ta un 
idea cu a wordo forma. Pero 
e parti estetico nunca lo por 
cubri e beneficionan y pro- 
teccion cu e dunamento di 
pecho si ta duna. 

Di otro banda e ta haya cu e 
cambionan lo bin toch, paso- 
bra unabes cu e ser femenino 
ta sali na estado, e lo conoce 
cambio den su pechonan. Si 
bo no ta duna lechi di pecho, 
no ta un garantia pasobra ai- 
nda e pecho tin posibilidad 
di cay, pues esaki no ta argu- 
mento suficiente pa evita cu 
un baby lo ta bon alimenta y 




protegi cu e tipo di lechi nat- 
ural aki. 

Na Aruba, e grupo di partera, 
ginecologo y enfermeria den 
hospital ta percura pa den e 
prome ora di su nacemento 
e baby por haya oportunidad 
pa wordo alimenta cu lechi di 
pecho. Pero esaki ta depende 
logicamente di e mayor pa 
haci esaki posibel. Tin bi- 
aha, considerando cu e ta un 
acontecimento den e famia, 


prioridad ta wordo poni na e 
aspecto social di bishitanan y 
sacamento di potret, lubidan- 
do e oranan clave aki pa duna 
e prome lechi di pecho na e 
baby. 

Partera Martijn ta haya un 
lastima cu ainda e mentalidad 
aki t’ey ainda. Esaki a pesar cu 
den e ultimo añanan nan ta 
purba di pone esaki den luz 
cu esaki no ta un berguensa. 
“E baby tin un derecho di 


come of bebe di e pecho, sin 
cu e mama mester sinti’e lim- 
ita”, e di. 

E ta haya cu den cuadro di 
e siman di lechi materno, 
nos comunidad por yuda pa 
crea un ambiente aceptabel 
pa e mamanan por sinti nan 
mes comodo ora nan ta duna 
pecho. E ta kere cu esaki lo 
yuda stimula e mamanan pa 
keda duna pecho pa un tem- 
porada mas largo. 

‘E paz y trankilidad bibando den mondi’ 



ORANJESTAD - Den 
un reciente entrevista cu 
Dilma Arends Geerman, 
el comparti e tema cu na 
Aruba construccion ta 
tuma luga y no ta kedando 
luga pa sigui construi. 

“Un remarca cu mi yiu a haci 
ora e tabata tin 12 aña, ta cu 
dia e bira grandi no ta bay tin 
tereno pe paso e ta wak con 
Aruba ta expande y cada biaha 
ta keda rosa. Mi yiu tin 28 aña 
aworaki”, sra. Arends a cum- 
insa bisa. 

Construccion na Aruba ta 
keda ‘aumenta’. E ta pensa cu 


mester cambia mentalidad pa 
motibo cu Aruba ta un isla ta 
chikito. Un idea cu el a men- 
ciona ta, cu den un futuro lo 
mester traha apartamentonan 
estilo condominio. Pa perso- 
nanan cu no por mantene un 
hardin of no tin tempo pa e 
naturalesa esaki ta ‘un bon 
idea’. “Pakico no bay ariba.” 

E ta splica cu en bes di traha 
cas y sigui construi, miho ta 
pa cuminsa permiti un ‘con- 
dominium complex’ pa Aru- 
bianonan mes. Mescos cu na 
otro pais. “No mester haci’e 
di 10 piso, pero 4 of 5 piso ta 
bon”, e di. Tambe el a agrega 


cu e Arubiano moderno ta 
‘willing’ pa biba asina. 

E ta bisa cu na cierto momen- 
to si no ta haya tereno, e ta un 
bon idea pa por biba asina, 
aunke tin varios cas bashi na 
Aruba, pero ‘rosa no por sigui 
rosa’. Fuera di esey, segun 
ROP den groengebied cas- 
nan leu no por bin mas cas. 

E cas unda sra. Arends ta biba 
awo mester keda haci maneho 
pa keda cun’e. E ta splica cu 
un cantidad di cas a bay perdi 
pa motibo cu a haci nada cu 
nan. E ta agrega cu e tereno ta 
grandi, pero pa motibo cu ta 
den ‘groengebied’ no ta hay’e 
mas. “Esey ta e reto cu tin na 
Aruba, hopi tereno na cierto 
parti, un bes nan cay den gro- 
engebeied, no por cumpra e 
tereno.” 

Sinembargo sra. Arends a 
bolbe bisa cu no ta mira otro 
opcion cu ‘bay biba halto’. E 
ta splica cu pa hende gran- 
di di edad tambe ta facil si 
tin bon lift. “Nan no mester 
worry pa cuida cura y nan ta 
solamente paga un mainten- 
cance fee.” 

E1 a fmalisa di bisa cu no tin 
nada mas ‘lonely’ cu un bario 
yen di cas, pero sin bida. E1 
a yega di bay den december 
pa vakantie y a keda na su 


cas. Muchanan ta supone di 
ta ‘hungando pafo’, pero tur 
hende ta paden. “E tin su 
retonan pa biba den mondi, 
pero e paz y trankilidad ta 
bon.” 


TOPA lo abstene di participa den dialogo nacional 

cu gremio comercial aden 



ORANJESTAD - TOPA 
como sindicatonan cu 
ta representa emplead- 
onan di sector publico, lo 
abstene di participa di e 
asina yama Dialogo Na- 
cional tripartiet cu gobi- 
erno lo bin proximamente 
cun’e, si esaki ta concerni 
na interesnan di e sector 
priva so. Pero nan ta kere 
cu a yega ora pa gobierno 
duna contenido na e ley di 
GOA. 

Biaha pasa, sindicato TOPA 
a abstene di e dialogo social 
cu gobierno anterior a bin 
cun’e. E biaha aki, presiden- 
te di TOPA, Rene Bernabel 
a bisa cu si ta den cuadro di 
GOA (Georganiseerd Over- 
leg Ambtenaren Zaken), nan 
ta bay papia cu gobierno, sin 
presencia di e gremio com- 
ercial, sindicato TOPA lo 
participa. Pero si ta otro as- 
pectonan cu ta toca gremio 
comercial y hotelero, cu no 
tin nada di haci pa locual ta 
empleado publico, TOPA ta 
abstene di participa. 

Segun sr. Bernabela, e no ta 
wak pakico un gremio com- 


ercial tin cu tuma un deci- 
sion ariba funcionamento di 
empleadonan publico. E ta 
keda para cu GOA ta e in- 
strumento, caminda sindica- 
tonan cu gobierno mester bin 
sinta cu otro, y asina atende 
asuntonan cu ta toca e amb- 
tenaarnan cu ta trahando ac- 
tualmente den aparato guber- 
namental. 

Presidente di TOPA, sr. Ber- 


nabela a bisa cu den articulo 
100 y 101 di LMA (Lands- 
verordering Op Materieel 
Ambtenaren Zaken) ta referi 
na GOA. Pues den ley mes 
aki caminda den contexto di 
GOA ta hinca tur asunto cu 
tin di haber cu salario, pen- 
sion, etc.. Pero tambe GOAta 
inclui asunto di promocion di 
personal den aparato guber- 
namental, igualmente uni- 


form, verlof, vakantie, bonus, 
etc.. E ta haya cu den cuadro 
di GOA, e sindicatonan cu ta 
representa e ambtenaar tin cu 
bay sinta pa dialoga con nan 
ta bay soluciona e problem- 
anan cu empleadonan publi- 
co ta pasando aden. 
Sinembargo sindicato TOPA 
ta ripara cu di GOA ta gevries 
y pa basta aña caba, diferente 
gobierno a bin y tambe a bay, 
pero e ley aki cu ta existente 
ainda, y no ta wordo uza. 
“Nos como parti di sindicato 
TOPA, no ta compronde pa 
kico gobierno no ta bay den 
direccion di e GOA, y nan ta 
prefera e via di un dialogo so- 
cial of nacional. Nan a ripara 
den pasado cu e dialogo social 
tabata envolve e gremionan 
cu no tin nada di haci cu e 
ambtenaar cu ta funcionando 
cu gobierno. Ya cu gobierno 
a anuncia un dialogo nacio- 
nal tripartiet cu sindicatonan, 
gremio di dunado di trabou y 
gobierno mes. 

Sr. Bernabela a referi cu go- 
bierno anterior a bin cu e 
gremio di e sector comercial. 
“Un sector comercial no tin 
niun sorto di influencia riba 


un funcionamento di un 
ambtenaar”, e di. Si ta trata di 
funcionamento den cuadro di 
derecho di ambtenaar, TOPA 
ta haya cu esaki ta un asunto 
cu gobierno mester trat’e di- 
rectamente cu e sindicatonan 
cu ta defende e empleadonan 
publico den servicio di gobi- 
erno; y gobierno como du- 
nado di trabou. 

Presidente di TOPA ta haya 
cu e manera con gobierno 
anterior a bin cu un dialogo 
social den pasado, a ocasiona 
demasiado problema, entre 
nan riba cuestion di pension , 
entre otronan. Nan ta asunto 
-segun e sindicalista- cu a bay 
completamente fei man y cu 
ta perhudicando e ambtenaar 
ac tualmente. “ S iguramente 
esaki nos tin cu yama, danki 
na e dialogo social.” 

Di parti di TOPA nan ta haya 
cu loke a sosode den seno 
di dialogo social, ‘hamas ni 
nunca mester a tuma luga’, 
pasobra ya e caminda y e in- 
strumento necesario tabata 
conoci cu tabata e GOA. E 
ta haya cu lastima cu nunca 
e GOA no a wordo uza den 
cuadro aki. 

Editorial 


Preocupacion di Hulanda a 
bira menos? 

Pa loke ta situacion financiero... 


E batayanan grandi contra Reino y Hulanda en- 
cuanto e situacion fmanciero di algun aña pasa ta 
parce di a drenta den awanan mas calma. Tambe 
no tin asunto pendiente manera e nombramento 
di un gobernador nobo, loke ta trece mas tranki- 
lidad. Si ta keda ainda e dolor di cabes di hopi 
aña caba, manera e discusion tocante e areglo 
di disputa na nivel di Reino, pero esey no ta un 
asunto exclusivo di Aruba, sino di tur parti di 
Reino. 

Loke tabata mas recientemente topico di dis- 
cusion cu gobierno Hulandes, ta nos situacion 
fmanciero cu aparentemente a conduci na un 
situacion di mutuo acuerdo, pa loke ta alcansabel 
y permisibel na 2019 y 2020. Bon mira por bisa 
cu no a sucede mucho mas cu a hala e fechanan 
di cumplimento cu tabata poni pa 2017 y 2018 
cu dos aña di retraso. 

Y, cu tur esaki Hulanda su preocupacion a bira 
menos? Posiblemente, den e sentido cu nan ta 
kere, te cu eventualmente proba lo contrario, 
loke no ta di spera, cu e actual gobierno no ta 
bay perde su mes den e trikinan presenta pa e 
gobierno anterior. Pero esey no ta implica cu go- 
bierno di Aruba ta haya mas espacio pa manio- 
bra, cu nan ta desea di duna. Y kico ta e espacio 
ey? Pa cuminsa, cu e corelacion entre debe pu- 
blico y GDP no por surpasa 90%. Y cu nan ta 
serio den esaki ta keda demostra den e ultimo 
corespondencianan di CAft, unda nan ta pone 
‘de puntjes op di i’. Por ehemplo, a observa cu 
gobierno den su plannan di fmanciamento via 
debe, tabatin poni Afl 203 miyon na treasury 
bills (schatkistpromessen). CAft a constata cu 
si lanta full e suma aki, anto e corelacion debe/ 
GDP pa fm di 2018 lo bira casi 92%. Motibo pa 
gobierno contesta cu no lo busca alrededor di 
Afl. 70 miyon, bahando e suma na e restante Afl. 
133 miyon, kedando net bao di e linea cora di 
90%. Loke pa nos ta haci e pregunta surgi cu, si 
bo tabatin esaki planifica, ta pasobra bo tin uzo 
pa e placa aki. No ta algo cu bo tin como pocket 
change buta den banda ‘por si las moscas.’ Nos 
lo keda curioso. 

Otro asunto cu e organismo di supervision a 
trece dilanti ta e gastonan di personal, unda nan 
recomendacion tabata, y ta, cu mester mantene 
esakinan bao di e nivel di 2017. E aumento cu 
Afl. 17 miyon den presentacion di presupuesto 
2018 a haci cu e total a resulta mas halto cu e 
gastonan di 2017 y CAft a keda para riba nan 


recomendacion cu mester baha Afl. 12,2 mi- 
yon den gasto di personal pa 2018. Gobierno a 
argumenta prome cu e aumento tabata destina 
practicamente completo na e plan di crisis social. 
Na manera fmi CAft ta mustra gobierno riba e 
hecho cu e gastonan pa un parti considerabel no 
tin nada di haci cu e plan di crisis, pero tabata 
pa cubri otro asunto manera overtime pa polis y 
KIA, extra personal pa ambos entidad menciona, 
y un sistema salarial nobo pa Aduana, total Afl. 
5,8 miyon... 

Tur esaki ta haci cu nos por comprende miho e 
malestar cu e ministro encarga cu asunto social 
y labor a presenta e siman aki, unda e ta critica 
‘Reino’ pa un cierto tardansa cu lo ta bay tin den 
implementacion di e programa di crisis social. 
Cu cierto comprension pa su frustracion pa e 
aparente adaptacion di plannan na un nivel mas 
di acuerdo cu e exigencianan Hulandes, di otro 
banda ta keda e pregunta cu e ministro, y gobi- 
erno, no tabata kere cu CAft lo a reacciona riba e 
asuntonan aki, y lo a laga e asunto pasa sin mas? 

Mas cu un biaha nos ta tende e observacion pa- 
kico CAft tabata asina flexibel cu e gabinete an- 
terior y awor ta (hopi) mas estricto cu e actual 
gobierno. Nos pensamento ta, cu ni si tabata 
berdad mes, esey no ta duna e actual gabinete 
derecho riba trato suave, en bista di e famoso 
linea cora di 90% di debe publico: no ta bay cru- 
sa esaki! 

Mientras esey ta mal noticia pa gobierno, nan es- 
pacio di maniobra ta reduci, e ta un bon noticia 
pa nos como ciudadano pa sa cu ta trahando se- 
riamente riba un ruta cu ta hiba nos na mehora- 
cion di nos situacion fmanciero, cu no ta tolera 
mas tardansa. 

Ta keda naturalmente e observacion di e min- 
istro encarga cu asunto social y labor, cu tin un 
crisis social tambe cu no ta tolera mas tardansa. 
Esey tin algo di berdad aden, y sigur no por tarda 
pa atende esaki. Pero den tur cos cu un gobierno 
atende, tin dos aspecto importante. Uno ta e 
cosnan cu ta rekeri gasto halto pa por realisa nan. 
Esaki ta e dolor mas grandi y lo mester prior- 
isa e asuntonan absolutamente necesario a corto 
plaso, segun cu esey ta factibel fmancieramente. 
E otro ta e cosnan cu no ta costa hopi, manera 
miho coordinacion entre entidadnan guberna- 
mental y intercambio di informacion, pa por ac- 
tua mas eficaz y mas rapido. Pakico casi nunca 
nos ta tende di e ultimo aki? 

Bolivia: 79% di Bolivianonan ta di opinion cu nan pais ta den un crisis 

economico 



(Infobae) - Un gran 
cantidad di Bolivianonan 
ta di opinion cu nan pais ta 
den un crisis economico, 
esaki a keda revela di un 
encuesta realisa na luna di 
juli pa Mercado y Muestra 
di e corant Pagina Shete; 
62% cu a ser consulta ta 
kere cu e crisis ta modera 
y 17% ta kere cu nan ta den 
un situacion grave. 
Solamente 13% ta bisa cu no 
tin un crisis; 5% ta kere cu 
e pais ta biba na un bonanza 
moderado economico y 1% ta 
kere cu e bonanza ta fuerte. E 
restando di 2% no a contesta 
e pregunta. 

Pagina Shete a bisa cu e 
recepcion negativo a bin 
despues di diamars pasa ora 


e Ministerio di Economia a 
informa un crecemento di 
e Producto Interno Bruto 
(PIB) di 4,4% na e prome 
lunanan di e aña, cu e impulso 
di e sector agricultural, e 
establecimento fmanciero, 
petroleo, gas y construccion. 
Segun e minister di 
Economia, Mario Guillen, 
e datonan aki ta mustra cu 


Bolivia ta ubica e mayor 
crecemento di economia di 
Sur America den e prome 
kwartaal. 

Segun e asesor di e 
gobernacion di Santa Cruz, 
Jose Luis Parada, e percepcion 
di e publico ta duna como 
resultado di encuesta cu ta 
atribui pa e reduccion di e 
placa cu ta circulando na e 


pais. 

Tin menos placa circulando 
na e pais, esey loke ta pasa. 
Nos ta lastrando tres aña di 
deficit comercial y aunke ta 
ekilibra den aña aki tambe 
nos tin cinco aña di deficit 
fiscal. Esey ta un problema cu 
ta afectando na e momento 
aki’, a manifesta. 

Sr. Parada a adverti cu e 
desekilibrio aki di e fianza 
publico no lo soluciona di 
un di pa otro, ya cu e deficit 
ta fmancia cu un deuda muy 
eleva, interno y externo. 

Pa ex-presidente di e Banco 
Central di Bolivia Juan 
Antonio Morales, otro punto 
cu ta afecta e expectativa 
di e poblacion ta e deficit 
fiscal eleva, cual ta genera un 


retraso na e pago di bienes 
y servicio cu ta contrata di e 
sector priva pa e estado. 

Na e contexto internacional, 
sr. Morales a opina cu e 
situacion cu ta pasa e paisnan 
bisiña a haci cu e tipo di 
cambio di e pais no ta hopi 
competitivo, loke tambe ta 
genera e sensacion di crisis. 

E gobierno a anticipa cu den 
e segundo lunanan di e aña 
aki e crecemento di 4.4% ta 
posibel y cu e segundo bono 
di Pasco por ta un realidad. 

E encuesta a ser realisa na 
nivel nacional urbano y rural, 
800 persona di capital nobo 
di e departamento, mas e 
ciudad di E1 Alto y ciudadnan 
intermedio. 


Colombia: Alerta cora pa inundacion na ciudad di Mocoa 


(La Patilla) - Colombia 
a evacua no menos di 5 
barionan di Mocoa capital 
di Putumayo ayera y a 
declara e alerta cora. 

Ana pasa e ciudad tabata e 
escenario di un avalancha 
tragico. 

c Marduga a cuminsa un 
yobida intenso, e riunan y 
quebrada a desborda y nos 
tin algun area afecta’, Adriana 
Arcos a bisa e coordinador 
di e conseho municipal di 
gestion di riesgo di desaster 
di Mocoa. 

E1 a agrega cu na e momento 
aki e autoridadnan ta haci e 
caracterisacion di e famianan 



y verificacion di evaluacion di 
daño.E Unidad Nacional pa 
Gestion di Riesgo di Desaster 
(UNGRD) a señala riba 
twitter cu e puesto di mando 


unifica na Mocoa ta sigui 
activo y ta delanta e evaluacion 
di daño di infrastructura, no 
tin fayecidonan, ni persona 
herida y tampoco hendenan 


cu a disparce’. 

Den oranan aki e ciudad a 
'bolbe pa su normalidad’, e 
informe a agrega. 

Segun un reporta di e Sistema 
Nacional di Gestion di Riesgo 
di Disaster, no menos di 5 
bario y tres caserio a resulta 
afecta, mientras un brug di 
peaton -cu a ser construi 
recientemente- a collapse. 

E caminda cu ta conecta 
Mocoa cu e municipio 
di Villagarzon, tambe na 
Putumayo, a ser cera pa un 
asinayama c aardverschuiving’. 
Asina mes, e Secretaria di 
Educacion di e departamento 
a suspende varios testnan pa 


1117 studiante di Mocoa pa 
via di inundacion. 

“Nos a tuma e decision di 
suspende e aplicacion di test 
aki pa e studiantenan, e fecha 
lo keda reprograma despues 
cu e alerta ta caba”, e director 
di operacion di e Instituto 
Colombiano pa Evaluacion 
di Educacion, Jose Bavativa 
a bisa. 

Aña pasa, Mocoa tambe a biba 
e pio tragedia natural den su 
historia pa un avalancha cu a 
laga 335 morto y 400 persona 
herida. Viviendanan, scolnan, 
brugnan y autonan a keda bao 
di e lodo y tabata tin 22.310 
victima. 


Guatemala ta pidi un ‘impeachmenf pa Jimmy Morales pa crimen electoral 


(Infobae/Cronica.com.mx) - 
E mandatario ta ser acusa di 
a ricibi varios contribucion 
di forma ilicito y esaki no 
a keda registra na e buki 
contabel di e Partido Frente 
di Convergencia Nacional na 
aña 2015. 

E Comision Internacional 
Contra Impunidad na 
Guatemala (Cicig) y Fiscalnan 
a presenta un solicitud 
pa kita e presidente di 
Guatemala, Jimmy Morales, 
pa e presunto fmanciamento 
electoral ilicito. 

Es decir, nan a ricibi dos 
solicitud di 'impeachment’ 
contra sr. Morales, un fuente 
di e Organismo Hudicial a 
bisa, ken tambe a agrega cu e 
peticion a ser poni pa e Fiscalia 
di Delitonan Electoral. 


na su calidad di secretario 
general di e Partido Frente 
di Convergencia Nacional 
(FCN-Nacion, Derecha), 
a ricibi varios contribucion 
ilicito na 2015 y no a registra 
na e biki contabel di e 
organisacion politico, un caso 
den cual varios empresario 
grandi di e pais a admiti nan 
responsabilidad. 

E placa a ser utilisa pa paga e 
fiscalnan di mesa na e prome 
y segunda buelta, despues cu 
sr. Morales a sigura durante e 
campana cu e no tabata kier 
a ricibi contribucion priva pa 
asina no distancia su mes di e 
partidonan tradicional. 

. . .. i _ _ . _ . Pero ademas di esaki, e 

Di acuerdo cu e mvestigacion general, Maria Consuelo aut oridadnan a haya sa cu e 
cu a ser divulga pa e fiscal Porras, presidente Morales, placa nQ a keda reporta na e 



Tribunal Supremo Electoral 
pa e pago di entre otro flyer 
nan di e partido FCN-Nacion 
mediante di ‘fmanciamento 
electoral ilicito’, sr. Porras a 
splica. 

Tambe tin mas di 350.000 
quetzales (casi 47.000 dollar) 
cu a ricibi di e ‘Fundacion 
G’. E placa a ser utilisa pa 
capacita e candidatonan di e 
partido di e momento ey, esta 
presidente Morales y vice- 
presidente Jafeth Cabrera. 
“Di acuerdo cu un preliminar 
investigacion di e Fiscalia 
Contra Delitonan Electoral, 
e suma di fmanciamento 
anonimo a subi pa 7.920.375 
quetzales (mas di un miyon 
di dollar) cu no a ser reporta 
pa e Tribunal Supremo 
Electoral”, sr. Porras a agrega. 

Nicaragua: Nicaragueñonan ta exigi e libertad di presonan politico 



(La Patilla/EFE) - Mas 
di cien Nicaragueño 
a participa ayera 
diadomingo na un 
caminata na Managua 
pa demanda e libertad 
di presonan politico cu a 
protesta contra e gobierno 
di Daniel Ortega. 
E denominado Caminata 
pa e Libertad a sali di e 
rotonde Jean Paul Genie na 
sur di Managua, e luga cu 
e oposicion a converti na 
simbolo di e protesta contra 
sr. Ortega. Mayoria di hende 
tabata tin paña deportivo bisti 
y e bandera di Nicaragua. 
Durante e caminata 
pacifico, nan tabata cana 
cu pan carta cu mensahe 


di libertad di e presonan 
politico y potret di nan. 
E articulacion di Movimiento 
Social y e manifestantenan a 
denuncia cu no menos di 


135 persona ta prizonero 
politico pa protesta contra 
e gobierno di Ortega. 
Segun e movemento, e 
detenidonan a ser secuestra 


pa e forsa combina di 
entre otro gobierno, polis 
y paramilitar. Nan a keda 
captura sin un orden 
hudicial o delito comproba. 
Algun di e presonan politico 
mas conoci ta; miembro di 
e Aliansa y lider campesino, 
Medardo Mairena; 

dirigente rural, Pedro 
Mena; comerciante Irlanda 
Jerez; empresario Cristhian 
Fajardo y tambe e hobennan 
Brandon Lovo y Glen Slate, 
descendientenan Africano. 
Segun e comision Inter 
Mericano di Derecho 
Humano (CIDH), Nicaragua 
ta experenciando e di tres fase 
di reprecion di e gobierno. 
Nan ta bin mas fuerte, 


mas explicito y burocratico 
riba e demostrantenan 
y ta criminalisa e 
manifestantenan. E prome 
fase tabata consisti di agresion 
di protesta di caya, y e segundo 
tabata ta cu atakenan di arma 
contra e ciudadnan rebelde, 
y tur cu un saldo mortal. 
CIDH y e oficina di e 
Halto Comisionado di 
Nacionnan Uni pa Derecho 
Humano (Acnudh) ta 
responsabilisa e gobierno 
di Nicaragua di asesinato, 
ehecucion extrahudicial, 
maltrato, acto di tortura y 
detencion arbitrario, loke e 
presidente Ortega a nenga. 


Puerto Rico: Gobierno ta calcula cu e cifra di morto di horcan Maria ta 

mas di 1400 



(Infobae/EL Pais) - 
Gobierno di Puerto Rico 
ta calcula cu e horcan 
Maria a mata mas di 
1400 persona, aunke un 
funcionario di e isla a bisa 
diahuebs pasa, cu e saldo 
confirma ta permanece 
pa 64 morto, pero ta 
wardando un revision 
cientifico cu lo ta bay sali 
pronto. 

E gobierno cu ta hustifica na 
actual estadistica, a reporta pa 
prome biaha na e luna di juni, 
y a bisa cu tabata tin 1427 
fayecido entre september 
y december di 2017 cu na e 
promedio di e tempo mes di 
e 4 aña anterior. 

Na un informa pa e congreso 
den lo cual a detaya un 
plan di reconstruccion di 
139 miyon di dollar pa e 
isla, e gobierno a bisa cu e 


mortonan adicional ta pa via 
di e efecto di un tormenta cu 
a provoca ‘faya na cascada’ na 
e infrastructura di e isla di 3,3 
miyon di habitante. 

E administracion di e 
gobernador, Ricardo Rosello 
a laga actualisa e oficial 
cifra di morto haci un par 
di luna pasa y a ordena un 
investigacion e rapport nan 
cu ta bisa cu e number ta 
subestima. E secretario di e 
departamento di Siguridad 
Publico, Hector Pesquera a 
bisa cu e cifra nobo di fayecido 
ta mas di 1400 y ta e resultado 
di un operacion simpel di 
matematica cu ta basa na 
number adicional di morto 
pa periodo comparabel, pero 
tambe a bisa cu no ta trata di 
e number oficial di fayecido 
di e horcan Maria. 

E horcan Maria, cu a bati e 


isla dos siman despues di e 
horcan Irma, a laga e isla sin 
coriente y awa, y a provoca 
inundacion cu a laga hopi 
hende malo y personanan 
di edad sin haya atencion 
medico. 


“Ta imposibel exagera e 
consecuencianan di e dos 
horcan pa e salud y siguridad 
di e hende”, e informe a bisa 
y ta pidi pa e congreso por 
yuda pa e reconstruccion di e 
isla, cu tabata sufri di un crisis 


profundo economico antes di 
e tormentanan. 

E gobierno a delega pa 
un informe di epidemia 
independiente di e 
Universidad George 

Washintong y e Instituto 
Milken di Salud Publico, 
cu lo ta bay mester publica 
proximo siman. 

E uzo di e cifra nobo di 
fayecidonan na e informe 
pa e congreso a ser revela pa 
prome biaha par di dia pasa 
pa e corant The New York 
Times. 

E mayoria di fayecidonan 
no tabata a consecuencia 
di e tormenta di e 20 di 
september, sino dianan 
despues, ora e coriente a bay 
na tur e isla y e blokeo di 
camindanan cu sushi tabata 
dificulta e traslado y e servicio 
di emergencia tabata ocupa. 


Venezuela: Merca a denuncia e detencion di e diputado Venezolano Juan 

Requesens uno ilegal 


(Infobae/El Mundo) - E 
departamento di estado 
di Merca a considera e 
detencion di e diputado 
opositor Juan Requesen 
ilegal. E1 a ser acusa 
di e atentado contra 
e presidente Nicolas 
Maduro, y a defende e 
suceso como ‘e ehempel 
ultimo di un letania largo 
di abuso di derechonan 
humano’. 

E secretario di estado adhunto 
na e funcion di America 
Latino Paco Palmieri, a haci 
e declaracion diasabra pasa 
via di un mensahe riba e ret 
social Twitter. 

“Maduro cu su polis secreto 



a haci e omision di e estado 
di derecho cu su aresto ilegal 
y retencion di e miembro 
di e Asamblea Nacional, cu 
constitucionalmente a ser 
eligi. Ta e ultimo ehempel 
di un letania di abuso largo”, 


Palmieri a afirma. 

E regimen Venezolano a acusa 
pa Requesens di ta complice 
di e supuesto atentado cu 
drone cu a sucede un siman 
pasa, mientras Maduro 
tabata duna un discurso na 
un acto di celebracion di e 
81 aniversario di e Guardia 
Nacional Bolivariano 

(GNB). 

Requesens a ser deteni 
diamars pasa, hunto 

cu su ruman muhe, pa 
funcionarionan di e servicio 
di inteligencia di estado. 
Diabierna, e minister 

di Informacion, Jorge 
Rodriguez a presenta un 
video na un conferencia di 


prensa, den cual e diputado 
ta confesa cu tabata participa 
supuestamente na un 
complot a peticion di e ex- 
presidente di e parlamento 
Julio Borges, cu ta exilia na 
Colombia. 

Den e video ta sigura cu 
tabata coordina e entrada 
pa Venezuela di Juan 
Monasterios, cu tambe ta 
deteni pa e caso aki. 

E video ta demostra e 
implicacion di Borges na e 
atentado, y su detencion a ser 
pidi di parti di e gobierno pa 
Interpol. 

E famia di Requesens a 
rechasa e video y su ruman 
muhe a sigura e posibilidad 


di cu Requesens tabata bao e 
efecto di algun droga of tabata 
tortura pa obliga di haci e 
declaracion di tin vinculo cu 
e atentado. 

Na un discurso di television, 
sr. Maduro a insisti cu e 
responsabel ta e ex-presidente 
di Colombia, Juan Manuel 
Santos y miembronan di e 
Ultra Derecha desde e estado 
di Florida, y cu nan a activa e 
drone segun su investigacion. 
E1 a pidi ayudo na e 
presidente di Merca, Donald 
Trump, pa asina captura e 
asesinonan y el a mustra cu 
e FBI posiblemente lo biaha 
pa su pais y nan por haci e 
investigacion di e atake. 

Desde 2010 masha poco a inverti den aparato publico 


WILLEMSTAD - Reci- 
entemente minister Ar- 
min Konket a splica cu na 
momento cu e gobierno 
nobo a sinta, e prome rela- 
tonan cu nan a haya tabata 
situacion di presupuesto. 

E mandatario a splica cu nat- 
uralmente tur gobierno nobo 
cu sinta, nan lo kier sa ta cua 
ta e espacio fmanciero cu tin 
pa bo por ehecuta loke a keda 
acorda entre partidonan, e 
prome contesta tabata cu no, 
no tin espacio y contrai, for di 
ministerio di fmancia a bin cu 
e sugerencia pa baha gasto. 

“Pues mi ta agradecido cu 
loke nos a bin ta logra te 
awor, lo mi tabata kier mas 
tanto, pero mirando e cir- 
cunstancianan en todo caso 
nos ministerio, pa cu e 17 
puntonan cu ta sali for di e 
acuerdo di gobernacion nos 
ta avansando cu basta bon 
grado di satisfaccion, kisas no 
cu e speed desea, pero nos ta 
avansando”, asina e minister a 
bisa. Esaki ta segun e fuente 
Vigilante. 



E minister ta sigui bisa cu un 
di e puntonan cu tin su aten- 
cion y preocupacion ta e es- 
tado di nos aparato publico. 
E ta bisa cu ta conoci cu for 


di 2010 bin ariba ta masha 
poco a keda inverti den nos 
aparato publico, cual ta pone 
cu e grado di motivacion no 
ta manera mester ta. “E efec- 


tonan cu nos ta haya di e 
manera di cual a implementa 
of no a implementa pa cu e 
aparato publico, pues e inte- 
gracion di land y eiland, keto 


bay nos ta sinti e consecuen- 
cianan y ta un punto cu con- 
stantemente tin nos atencion 
den conseho di minister paso 
e ta stroba gobernacion, pero 
no obstante esaki nos ta sigui 
pa dilanti”, segun e minister 
di BPD señor Armin Konket. 
E1 a splica cu e proyecto cu 
nan ta lansa ta uno cu ta di- 
rigi hustamente riba e parti di 
persona. 

Sr. Konket ta bisa cu ta bon pa 
remarca cu esaki ta bira posi- 
bel cu e cooperacion cu gobi- 
erno Hulandes ta duna y cu 
por tuma nota cu na Boneiro 
ta entamando un proyekto cu 
nan ta yama ‘talenten ontwik- 
keling programna”, y como 
minister e ta kere cu nos 
mester trata di saca mas tanto 
bentaha cu ta posibel, pa e 
echo cu nos ta den reino. 

“En todo caso mi ta bisa cu 
mi ta basta contento cu toch 
den e hopi cosnan adverso 
constantemente, tin algo pos- 
itivo pa comparti cu pueblo” 
esaki ta segun Armin Konket 
minister di BPD. 


Lima Sargassum ta birando un problema 




WILLEMSTAD - E Lima 
Sargassum, e pesadia di 
organisacionnan di natu- 
ralesa manera Stichting 
Uniek Curaçao (Funda- 
cion Corsou Unico) y Sea 
Turtle Conservation Cu- 
raçao a bini pa keda. Esey 
ta e conclusion di Mark 
Vermeij, director cienti- 
fico di e fundacion Ca- 
ribbean Research & Man- 
agement of Biodiversity 
(Carmabi). 

E ultimo simannan hopi 
tonelada di e lima aki a laba 
drenta e bahianan na Costa 
nort di Corsou. Ard Vreug- 
denhill di ‘ Sea Turtle Con- 
servation Curaçao’ cu ta 
hopi envolvi den e trabou di 
limpia e lima, ta constata cu 


stek pasobra nan no por pasa 
nan cabes pa motibo di e capa 
diki di lima. 

Ainda Sea Turtle Conserva- 
tion Curaçao no a haya tur- 
tuga morto. Den otro parti di 
lama Caribe si, ey e protec- 
tornan di naturalesa a haya 
restonan di diferente turtuga. 

Holo stinki 

Cantidad grandi di sargassum 
ta cuminsa putri y ta causa 
molester di holo stinki. Ver- 
meij ta compara e holo stinki 
cu e holo como si fuera bo 
dump dies mil kilo di tomati 
putri den bo cura patras. 

Sea Turtle Conservation Cu- 
raçao ta duna cambio di clima 
falta di e problema cu ta cre- 
ciendo. Vermeij no ta asina di 
acuerdo, pero ta cla pe si cu e 
awa cu ta keintando ta cambia 
e fluho di awa di lama. “Kisas 


ta p’esey e lima di sargassum 
mas y mas ta drif bini den di- 
reccion di Corsou. 

Vermeij lo a prefera di para e 
lima prome cu e drenta e ba- 
hianan. “Pero ta dificil pa bay 
cu boto bay coy e lima na nort- 
kant, ta mucho peligroso”, e 
ta bisa. Entretanto ta trata di 
tene e lima pafo di e bahi- 
anan cu un tipo di dam cu ta 
drif, pero e resultado ta varia. 
“Ainda mester haya hopi mas 
experencia cu e tecnica aki.” 

‘Siña biba cu ne’ 

Nos mester siña biba cu lima 
Sargassum, asina Vermeij ta 
pensa. Bo mester desaroya 
un strategia, kompar’e cu 
tenemento limpi di cant’i ca- 
minda. Ta posibel pa handle 
e lima. Loader por coba esaki 
facil y truck tambe por his’e 
bay ku ne.” 


e biaha aki tabatin mas lima 
cu nunca. Esaki ta segun e 
fuente Retkaribense. 

Mashin di coba 

Pa colecta e lima na Boneiro 
hasta a uza loader. Seronan 
halto di lima na Corsou ta 
warda e trucknan cu mester 


hisa nan bay cu esaki. E awa 
di laman no ta transparente 
mas sino ta maron di e so- 
branan di mata. 

Sargassum ta forma un prob- 
lema grandi. Tur loke ta biba 
ta stek bou di dje, tambe e 
cuminda di e turtuganan, 
yerba di lama. E miedo gran- 
di ta pa e bestianan mes keda 
pega bou di e lima y cu nan ta 

No tin fondo pa agricultura na Corsou 



WILLEMSTAD - A vries 
e dunamento di credit te 
proximo aviso.Empresario 
di agricultura na Corsou 
no por demanda cen di 
e fondo nacional di con- 
struccion di dos miyon 
florin, cu gobierno a pone 


na banco PBS. 

Agricultor no ta haya nada 
tampoco cerca Obna (Banco 
di desaroyo di Antia Hulan- 
des), cu te cu lantamento di 
e fondo di agricultura tabata 
é dunado di credit pa agricul- 


tura, cria di bestia y pesca. 

Plannan pa agricultura 
duradero 

Minister Suzy Camelia- 
Rómer di Salubridad, Me- 
dio Ambiente y Naturalesa a 
anuncia poco tempo pasa cu 
den cinco aña Corsou mester 
tin agricultura duradero. 

Segun cunukero Wendel Al- 
berto, tesorero di e coopera- 
cion di agricultura na Banda- 
bou, esaki ta posibel basta go- 
bierno sostene e agricultor- 
nan finansieramente, intro- 
duci legislacion fisiosanitario 
y actua severamente contra 


ladronicia y vandalismo. 

No ta conoci ki tempo por 
bolbe entrega peticion pa 
un fiansa di e fondo di agri- 
cultura. “Minister Camelia- 
Rómer a indica cu e fondo di 
agricultura ta den revision”, 
segun Wilbert Geertruida, 
presidente di Adeck, e aso- 
ciacion pa negoshi mediano 
y chikito. 

Tin mucho obstaculo 

Segun Geertruida prome cu e 
medida ministerial aki, tambe 
tabata casi imposibel pa haya 
un fiansa di e fondo. 


“E peticionario mester en- 
trega un business plan, cum- 
pra e productonan necesa- 
rio e mes y entrega e bon di 
esaki, y cumpli na hopi otro 
exigencia mas”, Geertruida ta 
bisa. “Tin mucho obstaculo. 
E resultado ta cu den cuater 
aña di tempo di e dos miyon 
cu tin disponibel a duna sola- 
mente 100 mil na fiansa. 

E presidente di Adeck ta spe- 
ra cu e credit di agricultura 
lo bira disponibel pronto, cu 
condicionnan mas flexibel, 
pa asina empresario desapun- 
ta ainda por bini na remarke 
pa un fiansa. 


Hombernan Hulandes gara cu 555 kilo di cocaina 



AMSTERDAM— Reci- 
entemente autoridadnan 
Spaño a detene 4 Hulan- 
des cu tabata tin den nan 
posesion 555 kilo cocaina, 
130 kilo hash y 74 kilo 
marihuana, esaki ta sos- 
ode den e bario Alhaurin 
na Malaga. 

E hombernan tabata trans- 
porta e droganan aki di Spaña 
pa Hulanda, e droga a keda 
scondi den containernan den 
carga di nechi cu tofu y a 
transporta nan den trucknan 


friu pa Hulanda. 

E investigacion di polis Spaño 
riba e organisacion di droga a 
start najuni despues di un tip 
di un grupo den un vivienda 
caminda trucknan cu plachi 
Hulandes tabata yega. Inves- 
tigacion ta mustra cu e grupo 
ta envolvi den traficacionnan 
di droga di Malaga pa Hulan- 
da. Asina nan tabata prepara 
transportacionnan riba barco 
caminda tabata pone pake- 
tenan di droga den container 
di nechi cu tofu. Esaki ta se- 


gun e fuente Gelderlander.nl. 

Seguidamente tabata trans- 
porta nan cu otro produc- 
tonan manera aros Chines. 
Un metodo nobo segun polis 
Spaño. A detene 5 persona 
bou di cua 4 Hulandes. A 
laga e Spaño bay entre tanta. 
A tene entradanan na Bena- 
lmadena, Alhaurin, riba un 
barco na Mijas Costa y na 
Torre. Banda di e droga e ofi- 
cialnan a confisca 5 auto, ce- 
lular, 11.000 euro y 74 kilo di 
marihuana. 


Barconan di fruta lo staciona 
temporalmente na Kleine Werf 



WILLEMSTAD- Reci- 
entemente ministerio di 
Desaroyo Economico a 
informa cu pronto bar- 
conan di fruta lo regresa 
Corsou. E barconan aki lo 
bolbe staciona temporal- 
mente na Kleine Werf en 
espera pa caba cu trabou- 
nan di renobacion na Sha 
Caprileskade. 

Den e lunanan tras di lomba 
pueblo por a cuminsa tuma 
nota di e trabounan cu ta tu- 
mando luga pa asina duna e 
waf un cara nobo; mas limpi 
y mucho mas placentero. 
Sinembargo prome cu e bar- 
conan di fruta por bolbe na 
e sitio, ta e palabracion cu 
Servicio pa Obranan Publico 
(DOW) lo soru pa pone mo- 
saico riba e toonbanknan. 


E mosaico no solamente lo 
haci pa e sitio ta mas presen- 
tabel y nechi pa bista pero 
tambe lo keda pone pa mo- 
tibonan higienico. E mosai- 
conan ya ta na caminda for di 
exterior pero pa motibonan 
fuera di nos alcance esaki- 
nan no a yega Corsou ainda. 
Esaki pues ta trece cu ne cu 
lo no alcansa pa e barconan 
ta bek na Sha Capriles riba 
e fecha cu anteriormente a 
keda anuncia. Esaki ta segun 
e fuente Extra. 

Ta un echo cu ausencia di e 
barconan na Sha Capriles- 
kade sigur ta crea un bashi 
den e bida y color cu nos a 
custumbra canto di e waf. Pa 
e motibo aki ta e intencion pa 
conhuntamente haci tur loke 
ta na nos alcance pa fmalisa 


renobacion di e localidad mas 
pronto posibel di moda cu e 
mercado flotante por ta bek 
na e sitio custumbra. Mien- 
trastanto e barconan lo re- 
gresa y lo bolbe mara tempo- 
ralmente na Kleine Werf en 
espera pa trabounan keda cla 
na Sha Caprileskade. Asina 
cu e mosaiconan yega, Ser- 
vicio pa Obranan Publico lo 
soru pa esakinan keda pega 
riba e toonbanknan. No por 
duna fecha concreto ainda 
ki dia e barconan di fruta lo 
bolbe bek na e waf di Sha 
Capriles. Pero sigur lo haci 
tur loke ta na nos alcance pa 
esaki sosode pronto. 

Na luna di juni a inicia reno- 
bacion di e localidad na unda 
e barconan di fruta tabata 
situa na Sha Caprileskade. 
Esaki teniendo cuenta cu den 
pasado e mantencion di e 
area no a sosode manera debe 
ser y como consecuencia di 
esaki aspectonan di higiena y 
siguridad rond di e waf inevi- 
tabelmente a deteriora. 




HACI BO PAGO ONLINE! 

Mas facil, mas conveniente. 

C0NP 

ELMAR 

Redefinlng Energy 


Tene cuenta cu e ultimo dia di paga recibo 
ta conta pa pago online tambe. 

Pa mas informacion tuma contacto cu 

Customer Service na 523 7100 of mail 
na customerservice@elmar,aw 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TAHUUR 

Apartamento na 
Paradera Villa Park 
Inf. whatsapp 567 4161 

Tel. 567 1043 -567 3798 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TEKOOP 

Hyundai Grand-110 jaar 2014 
en I.Z.G.S. onderhouden 
kleur: bordeaux/ km 52.000 + 
vraagprijs Fl.18.000 
voor informatie bel 
Tel. 744 0513 


TABENDE 

Hyundai Getz 2007 
bon condition, full mainte- 
nance AC/ Standard 
awg.6.200 (O.B.O.) 

Tel. 745 0440 


TA HUUR 

Cas na Mauritsstraat # 8 
San Nicolas 1 of 2 pers. 
Per 1 aug. 

Tel. 592 0061 


TAHUUR 

Appt na Seroe Patrishi, 1 
camberfull muebla exclui awa y 
coriente 1 luna + deposito 
pa 1 pareha 

Tel : 582 6618 


SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 


TA BENDE 

Hyundai Getz 2017 
den bon condicion 
standard/ airco 
Awg.6.500 

Tel. 745 0440 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel. 793 6318 


TABENDE 

dos apartamento na Seroe 
Blanco, incluyendo mueblesnan 
Afl.270.000 
Tel. 793 6318 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVIO PUBLICO 

Smart Electric Aruba 
Ta haci tur tipo di trabou di 
coriente di cas, meter apart, 
water heater, ac, etc) 

Tel. 565 6638 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel. 566 2687/732 2590 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 
Tel.592 2688 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


AB0NA PA SOLAMENTE AFL. 38 r PA LUNA Y RICIBITUR DIA B0 CORANTNAN PREFERI 

MAS CERCA Dl RO! 



Yena aki bao e siguiente informacion 


TolQfnn 1 Cobranza na Cas. 

■I.vj-V.lyj.l □ Cobranza na Trabao. 

Nomhpr rnmnlpt0 , □ Paga via Banco (Standing Order) Aruba Bank no:33266 8 

H . □ PagaAruba BankABO 0NLINE . 

Adres di entrega: . □ Paga cmb oniine . 

a rj a -. .„k™^ a Personal na oficina di Bon Dia Aruba. 

Adres di cobranza: . □PonedenBox. 

□ Tira den Cura. 

Pago Adelanta: \3nm* DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


TABENDE 

nice car Chevrolet Spaark 2012 
low km / automatic / no AC 
awg.7.200 (O.B.O.) 

Tel. 745 0440 


TABENDE 

Camaro 2015 
Low miles prijs negotiable 
Interesado yama 
y manda bo oferta 

Tel. 594 4731 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 

TABENDE 

un cas na Wayaca Residence 
3 camber, 2 baño. 
Afl.525.000 (negociable) 
Tel.592 9966 

SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

na Seroe Blanco apt muebla di 
2 camber y 2 baño, sala 
comedor, cushina. Inclui cable, 
wifi, gas 

Tel: 746 8058 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TABENDE 

Plastic septic tank 
1000 gallon 3500 
Si ta interesa por yama 

Tel. 741 7262 


TABENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TABENDE 

SUV Mitsubishi Montero 
den bon estado Afl.4.000 
Pa mas informacion por yama 

Tel. 597 7815 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.630 1307 


TA BENDE 

un Chevrolet Optra 2009 
4 porta full overhand Afl.7000 

Tel.560 2314 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 

SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel. 746 0518 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


TAHUUR 

habitacion Fls.500 
Dama o caballero 

Tel. 594 7458 


TAHUUR 

una habitación pequeña, 
todo incluido 
Tel. 5641979 


TABENDE 

Un set di cama cu su 
nachtkastje towelet pa 
awg.1500 O.B.O. 
un set di cama cu lessenaar 
kashi paña awg.1500 O.B.O. 

un cama awg.750 O.B.O. 
Headboard di cama awg.250 
Tel. 569 4299 

TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 

Robert Arends: 


‘Comunica via telefon imposibel’ 


ORANJESTAD - Tur hende na Aruba por 
testigua con dificil , hasta imposibel, ta pa 
haya informacion di servicionan di Gobier- 
no pa medio di telefon. Of no ta contesta e 
telefon of e persona cu mester duna infor- 
macion no ta disponibel (no ta na kantoor/ta 
den reunion etc. etc.). 

Bon, mundo a bay dilanti y awor tin tur otro sorto 
di medionan electronico pa comunica di moda cu 
nos tin cu siña biba cu nan. Esaki tambe ta com- 
prendibel , pero instancianan mester corda si cu 
no ta tur hende ta dispone di medionan electro- 
nico moderno ni por anda cu e medionan electro- 
nico moderno nan aki. 

Conclusion? Instancianan mester siña comunica 
miho cu clientenan pa medio di nan relatonan/ 
anuncionan/cartanan/propagandanan etc. etc. 

Gobierno y ,parlamento tin un tarea diferente 


cu e instancianan comercial cu ta comunica pa 
bende producto y servicio , p’esey gobierno y par- 
lamento si mester pone hopi miho atencion con 
ta comunica cu pueblo y informa pueblo den nan 
articulonan den prensa tambe con pueblo por co- 
munica cu nan sin cu pueblo mester bay busca 
den buki telefon( cu informacion incompleto) of 
riba pagina web con pa comunica cu nan. 

Parlamentarionan cu ta yama nan mes represent- 
antenan di pueblo y pa ken pagadonan di belast- 
ing ta paga nan telefon/fax y e-mail adres etc. etc. 
no ta ni pone den nan relatonan den prensa con 
pueblo por comunica cu nan. Ta asina dificil pa 
aparte di boso potret pone bao di tur boso rela- 
tonan di prensa boso number di telefon of e-mail 
(paga pa pueblo) pa pueblo por duna boso nan co- 
mentario? Mi no ta kere cu ta asina dificil, al con- 
trario ta masha facil mes. Ta parce mas cu boso ke 
bombardia pueblo cu boso informacion/opinion 
sin cu boso ke pa pueblo comenta of duna boso 


nan opinion. 

Pa loke ta Gobierno e siguiente peticion : Exigi 
di tur boso departamentonan/servicionan pa nan 
pone, den tur nan informacion den prensa skirbi, 
of e number di telefon/fax of e e-mail adres di e 
empleado publico of di e departamento/servicio 
cu ta duna e informacion na pueblo. Sigur sigur 
instancianan manera polis, servicio di impuesto, 
Serlimar y tur otro cu ta hopi regular den pren- 
sa skirbi mester pone den nan informacion con 
pueblo por comunica cu nan sin cu pueblo tin cu 
bay busca den buki telefon (cu informacion in- 
completo) of riba pagina web con pa comunica 
cu nan. 

Pregunta: prensa skirbi mes no por tuma e ini- 
ciativa pa pidi y inclui den tur articulo , aparte di 
foto , por lo menos un e-mail adres di e persona 
of instancia en cuestion? 

Pa pensa ariba sin miedo 


‘Cowabonga Dude 



ORANJESTAD - E señora pre- 
sentando e ceremonia di casamen- 
to na stadhuis tabata hacie masha 
elocuente y tur hende tabata sin- 
ta keto keto, colga ariba su cada 
palabra ora diripiente Thomas a 
dal un grito cuminsa yora masha 
duro mes. “Hib’e pafo” su wela a 
fluister na e mama, “e ta stroba e 
ceremonia!” 

E grito di Thomas a interumpi mi 
pensamento tambe. Aunke fisica- 
mente mi tabata sinta den e ceremo- 
nia mi tabata pensa leu ariba comple- 
tamente otro cos. Mi mente tabata 
dwaal leu pensando ariba e speech cu 
mi ta tin cu duna e anochi ey. Thom- 
as su grito a hiba mi bek 30 aña ca- 
minda cla cla mi por a corda Jonathan 
(Thomas su omo) tabata grita y sapa- 
tia mescos. 

E mesun Jonathan cu awe tabata para 


tur na flus cla pa acepta su namora- 
da como casa, tabata un pida tempo 
di su tempo. Mi no por a yuda di a 
smile poniendo cu esunnan rond di 
mi a keda wak mi poco straño. E grito 
di Thomas a genera algun memoria 
cu tabata exactamente e topico di mi 
speech. Lydia, mi casa, ta Jonathan 
(mi subrino) su madrina y pa motibo 
cu tur hende sa cu mi gusta papia e 
la pidi mi pa mi duna un speech na 
nomber di famia. Pa mi cualkier 
oportunidad pa papia, particular- 
mente si mi no ta tin cu paga hende 
pa scucha mi, ta un oportunidad cu 
mi no por laga bay. 

Mas cu un siman mi ta tin ta pensa 
ta kico mi lo papia ariba dje sin sa cu 
e grito lo a permiti mi bay bek den 
tempo y corda asina hopi detaye. Ta 
tin cos cu mi por a corda manera ta 
ayera y otro cu mi por a corda menos 
bon. Sinta den e ceremonia mi a re- 


alisa ta dicon. Cosnan di pasado cu ta 
emocional ta cla cla den nos memo- 
ria. Cosnan menos emocional nos ta 
corda menos bon. 

Tur cos cu nos tende, wak, hole of 
smaak den nos bida ta wordo capta pa 
nos mente subconsciente y ta wordo 
warda pa semper. Ta manera cu nos 
mente subconsciente ta graba un 
pelicula di nos bida. 

Mas emocional e suceso mas impac- 
tante e ta. Por ehempel, mi por corda 
cada detaye di con mas cu 40 aña pasa 
mi tabata saboria e ultimo pida di e 
bolo di Chateau traha pa mi wela pa 
motibo di tur e emocionnan mara na 
dje. Den hipnosis nos ta bisa “emo- 
tions are the pathway to the subcon- 
scious mind” cual traduci na Papia- 
mento ta “emocion ta e comunicacion 
cu e mente subconsciente.” E grito di 
Thomas a ‘trigger’ mi emocionnan y 
a spierta mi memoria. 

Sinta den e sala di ceremonia, mi 
mente a hiba mi bek den tempo. Jon- 
athan, apenas 3 of 4 aña y no mucho 
mas grandi cu Thomas ta awo, e tem- 
po ey tabata basta onrustig. E unico 
cos cu tabata pone sinta keto tabata 
un video di Ninja Turtles. Ta manera 
cu e tabata hipnotisa dilanti television 
y ta increibel pa wak con e tabata sa 
cada palabra di e video for di su cabes. 

Turesten cu mi mente tabata sigui 
dwaal, mas y mas detaye ta bin na hal- 
to. Mi por a wak e mi dilanti ta come 
pizza y grita c Cowabunga dude’. Con 
nos Creador a duna nos e capacidad 
pa ‘rewind y replay’ nos memoria cu- 
anto biaha cu nos kier ta increibel. 

E motibo cu nos por corda cierto cos 
cu tanto detaye ta pa motibo di loke 
den hipnosis nos ta yama un impre- 
sion (na Ingles un imprint.) Un im- 


presion ta un suceso cu ta yega te na 
e nucleo mas profundo di e mente 
subconsciente y ta keda warda eynan 
permanente. Un impresion por ta 
positivo of negativo. Un impresion 
ta wordo genera ora nos tende, mira, 
hole of sinti algo. Mayoria impresion 
ta bin di un combinacion di mas di un 
di nan. Cu excepcion di cierto situa- 
cionnan sumamente traumatico (un 
accident of algo) mas fuerte e emo- 
cion durante e suceso, mas fuerte e 
impresion. Mas fuerte e impresion, 
mas fuerte e memoria. Nos impre- 
sionnan ta loke ta duna nos talento 
pero tambe por stroba nos di ta exi- 
toso den bida door cu cada impresion 
ta crea un actitud. 

P’esey ta importante pa wak bon kico 
un mucha ta pasa aden of kico nos ta 
bisa of haci su dilanti. Cada impre- 
sion cu e experiencia por impact’e pa 
resto di nan bida. 

Chauffeur bebi a subi rotonde Ponton cu auto 


PONTON - Diasabra marduga, un homber a dal su 
auto riba rotonde di Ponton riba un palo di luz. 

E auto a keda kibra, pero por a core y asina polis a para e 
chauffeur banda pazuid y a pone e chauffeur supla pa wak e 
midi di alcohol den su curpa. E1 a keda deteni y hiba warda 
debi cu a pasa e limite. 





Dama ta dal den palo di luz cu auto 



INTERNATIONALASTROLOGER & 
SPIRITUAL HEALER 

Internashonal astróloqo i spntual healer 


mjstcr : Rsm Da^ shastry 


Fact Kcaamg T Msnd hicauinB ' hiof^copc Keaaing 
11 Tirnll Hflft Pe W *ffuI than uther AbtrAlogc 
Pandil i& Expen m Rtnioving Qlaok Magic.Obe^a. 

Evil Energy, Butu. Witchetatt, Evii spirris &. Bad Luck 

DUSINE 5 S PRDBLEiyiS SEXUAL PBOBLEH 
CHILDI£SS COUPLES HEALTH PROSLEMS. LOVE PfiOELEM 
MARRIAGE ,WORK PROBlEMGQURT CftSES. ENEMT PROBI 
FIHAHCIftL PROBLEM. EVIL SPIRIT DEPESSION. EDUCATIOH 
DIVORCE PROBLEM BAD LOCH CHILflftÉH MÉSTAKES 
PU. # 2 SWEELINCKSTRAAT 

r r n- D0U094D ORANJESTAD. ARUBA 

Near EL Goucho Downtown 






ORANJESTAD - Diadomingo den care- 
da di 4:45, a drenta informe cu tin un ac- 
cidente biba sasaki y cu e auto a dal den 
palo di luz. 

Di biaha polis a presenta y a bin topa cu un 


Suzuki cu a baha caminda y a bay dal den 
palo di lus. E vehiculo a haya basta daño. 
dama a keda herida y ambulans a presenta na 
e sitio pa asina atende cu e dama. Polis a tuma 
dato di e accidente y roadservice a keda cu e 
otro partinan. 


tn rD 

Tata a bay laga mucha menor di edad su so den cas 



POS ABOU - Diadomingo merdia un mama a pidi asis- 
tencia di polis pa yud’e, pasobra tata di su yiu a sali for 
di cas bay laga e mucha muhe di bou 10 aña su so cera 
den cas. 

Na yegada di polis a topa cu e mucha di berdad paden, pero 
e no por a sali, debi cu e porta ta na lock. Na varios intento a 
logra saca e mucha y e tata a presenta despues. Polis a inter- 
media y a hala atencion debidamente di e tata, cu no por laga 
un mucha chikito asina su so den cas y a notifica voogdijraad 
di e asunto aki, debi cu e pareha ta separa. 



Polis a detene chauffeur bebi cu a pasa den accidente na Bubali 

NOORD - Polis di Noord tabata druk cu e accidente, 
cual a sosode na altura di Yami Yami. Mester a cera e 
caminda full, y esey a indica cu niun vehiculo no por a 
pasa mes. 

Parce un chauffeur no kier a compronde kico e auto di polis- 
nan tabata para ta blokia e area y toch a dicidi di pasa den e area 
di e accidente, unda cu a para e homber di biaha. 

Polis a combersa cu e chauffeur un poco mas y e no por a 
papia bon y tambe ta hole alcohol. A dicidi di detene pa core 
bou influencia di alcohol y asina hiba e persona warda y tambe 
lag’e haci test di alcohol. E meneer a bisa berdad el a caba di 
sali di E Boco Bar cu ta net pabou di unda e accidente a sos- 
ode. Den menos cu 1 ora a detene dos chauffeur burachi. 



Pasamento di auto a causa 
accidente pabou di APA 


ORANJESTAD - Diado- 
mingo alrededor di 5or 
ta sosode otro accidente 
unda cu un Altezza tabata 
pasa auto cu un velocidad 
halto y dado momento a 
bay dal tras di un Kia pone 
cu tur dos a perde control. 

E Picanto a bay dal y kibra e 
cura di APA y e Altezza a dal 
den un mata di coco. 

Polis a presenta na e sitio y a 
detene e chauffeur hoben cu 


tabata maneha e Altezza, ta 
sospecha cu tabata maneha su 
vehiculo bou di un substan- 
cia (alcohol). A bay cu e ho- 
ben warda pa asina haci test 
di alcohol. 

Parce cu e Altezza tabata pur- 
ba di huy di un otro auto y pa 
e motibo ey e tabata pasando 
auto pa loco y unda el a causa 
e accidente aki. Polis a tuma 
dato di e sucedido. Ambu- 
lance a presenta pa e dama di 
edad cu tabata hopi spanta y 
tabata tin dolor. 



Pa AVISO den nos Corant : 


aviso@bondia.com 

Pronostico 
di Tempo 


Att: 

un alerta pa biento duro y 
lama localmente bastante 
bruto ta keto bay na vigor... 
pero lo wordo cancela pa di- 
aranson 6am. 


Tempo: 

Levemente te parcialmente nubia cu localmente un awa- 
sero pasahero. Temperatura maximo 33 grado Celsius 
y temperatura minimo 27 grado Celsius. Solo lo baha 
awe nochi 07:02pm y lo sali mañan mainta 06:28am. 

Biento: 

Modera te bastante fuerte for di direccion generalmente 
oost; forsa 4 te 5 (20 te 39 km/ora, 11 te 21 nudo). Den 
dia fuerte te duro den rafaga; forsa 6 te 7 (40 te 61 km/ 
ora, 22 te 33 nudo). 

Situacion general di tempo: 

Den proximo 24 ora no ta premira cambionan signifi- 
cante den e tipo di clima cu ta reina actualmente. Tem- 
poralmente mas nubia por pasa riba e isla produci un 
awasero pasahero. Mas aleu, e diferencianan di presion 
di aire den area di Caribe ta sigui ta grandi, pero lo bay 
mengua un poco memey di siman cu ta habriendo aki 
poniendo cu biento tambe lo baha poco. 

Condicion di lama: 

Olanan di lama lo ta for di direccion oost cu haltura di 4 
te localmente 7 pia cu e olanan di mas halto na costanan 
oost, noordoost te noordwest di e isla. Ta pidi usuarion- 
an di lama pa tene cuenta cu esaki y procede cu cautela 
riba lama habri. 


Sector turistico a conoce un crecemento 

di 11.2 porciento 


Tabel: Iodkadot nan ecooaniiro principalpa e pro m e irinie&ie-r di 2 013 


Indicador 

2017H 

201 sn 

Cambio 

Entrada liotslsio pa cambsr dispotiibsl (US S) 

301 

333 

32 

Cantiiiad di biñsfca (nmnbsr) 


274.953 

I1J90 

Bisliitants di orucero (numbsi) 

230.923 

303.333 

27.915 

Fsimiso dt consEmcdon (Afl. miycn) 

WM 

■ 


Entiada di bsnta di nsgoshi (BBO)(Afl. miyoti) 

2x6 

29.9 

4.3 

Impos sto riba stiErada y gana shi (Afl. miysn) 

76,9 

m 


Tasa di infladon. promsdio anual (porcsntahs) 

-0,7 

0,0 

0 ; 7 

Indke di couflansa di consunMdEir 

96,0 

95,4 

-0,6 


Fusntsimi: BCA.AHATA ATA. CBS. 


ORANJESTAD - Den e 
prome trimester di 2018, 
sector turistico a conoce 
un crecemento di 11.2 
porciento. 

E sector turistico un biaha 
mas tabata e motor princi- 
pal di e economia Arubano. 
E mercado Mericano tabata 
esun mas importante pa e 
crecemento den bishitante, 
mescos cu e tabata pa e ul- 
timo cuater trimester. Mien- 
trastanto, turismo crucero 
tambe a presta fuerte. 

Cifranan preliminario ta 
mustra cu e sector turistico 
a registra un crecemento di 


Banco di Seguro Socia! Aruba 

ANUCIO RELACIONA CU 

JAAROPGAAF AOV/AWW 2017 


SVb 


Banco di Seguro Social Aruba SVb ta informa cu e 
jaaropgaaf di AOV/AWW, cual ta necesario pa e declaracion 
di inkomstenbelasting 2017, ta ser manda mediante post 
pa tur pensionado di SVb. E carta di jaaropgaaf lo ser ricibi 
durante lunanan di augustus y september 2018. 

Pa tal motibo SVb no ta entrega e jaaropgaaf 
aki na oficina di SVb mas. 

Tambe nos ta recorda tur pensionado cu adicionalmente 
pordownload y print ejaaropgaaf aki mediante nos website 
www.svbaruba.org. Subi nos website, scoge pa MiPensioen 
y sigui e instruccion. 

-f SVb - Seguridad pa Aruba su comunidad )- 


11,2 porciento den entrada. 
Ademas, e tasa di ocupacion 
di hotel basa riba un prome- 
dio y e entrada hotelero pa 
camber disponibel a resulta 
signifcantemente mas halto 
cu e periodo corespondiente 
na 2017. Esaki ta segun e co- 
municado cu nos a ricibi di 
Banco Central. 

Indicadornan di consumo ta- 
bata mixto den e prome tri- 
mester di 2018. Entradanan 
di impuesto a crece signifi- 
cante, relata na mas entrada 
di benta di negoshi (BBO) 
y impuesto riba importa- 
cion. Tin cu nota cu parti di 
e crecemento a resulta pa 
motibo di mehoracion den 
cumplimento y miho inspec- 
cionnan riba importacion. Di 
otro banda, credito bancario 
na consumidornan ta mustra 
un bahada den consumo, cu 
caida den tur e componen- 
tenan di credito, pero pri- 
mordialmente den prestamo 
personal. Sentimentonan di 
consumidor a mehora un 
poco den e prome trimester 
di 2018 compara cu e trimes- 
ter anterior, pero consumi- 


dornan a keda pesimista. 

Financia publico a mehora 
un poco, ilustra pa un caida 
den e deficit fmanciero y un 
tasa di debe stabiel. E deficit 
mas chikito a resulta for di 
un crecemento den entrada 
di gobierno, pa un gran parti 
atribui na esfuersonan pa me- 
hora cumplimento y cobran- 
sa di retrasonan, cu a surpasa 
e crecemento den gastonan. 
Debe di gobierno a subi cu 
Afl. 8,7 miyon den e prome 
tres luna di 2018. Conse- 
cuentemente, e proporcion 
di debe cu PDB a alcansa na 
85,8 porciento na final di e 
periodo. A pesar di e mehora- 
cion marginal den e posicion 
fmanciero di gobierno, go- 
bierno mester traha riba un 
fortificacion di e fundeshi. 

Finalmente, e nivel di reserva 
di divisa neto a mehora cu 3,3 
porciento durante e prome 
trimester di 2018, permaneci- 
endo riba e normanan critico 
monitoria pa e comision di 
Maneho Monetario (CMM) 
di BCA. 

Dia internacional di Hoben 


ORANJESTAD - Dia 12 augustus cu a pasa, 
mundo henter a celebra dia internacional di 
hoben. 

Segun e comunicado ricibi di Asociacion Trabao di 
Hubentud na Aruba (ATHA), como mayor, guiado 
y educadornan laga nos uni nos mes na e lema di 
United Nation ‘Safe Space for Youth’. 

Nos hobennan merece di tin espacio caminda 
nan por bini hunto den actividad pa comparti nan 


necesidadnan, interes y ta haya espacio pa duna nan 
opinion. E espacio aki por trece interes cerca ho- 
bennan pa nan ta mas activo den nos comunidad 
riba diferente area manera deporte, arte y trabao 
boluntario. E espacio positivo ta yuda e hoben for- 
ma su futuro stabiel y cu vision. 

ATHA a pone atencion riba e fecha aki durante e 
proyecto Poder di Hubentud. Nos hobennan ta 
nos futuro y p’esey ATHA ta kere den proyectonan 
pa hoben y tambe pa es nan cu ta duna nan sosten 



na nos hobennan. 

Na tur hoben: Bo ta ‘e futuro di nos Aruba’. 


KPA y Kustwacht trahando hunto pa un bon causa 


ORANJESTAD - No ta 
solamente ora ta trato 
di casonan hudicial riba 
lama of tera, pero ora ta 
trata di trabou boluntario 
tambe union ta haci forsa. 
Recientemente Cuerpo 
Policial Aruba conhunta- 
mente cu Kustwacht taba- 
ta eherciendo trabounan 
hunto pa nos comunidad, 
segun un comunicado 
ricibi di KPA. 

Graf Von Zinzendorf tabata 
tin mester un man extra pa 


muda dos klas. Personal di 
kustwacht y KPA no a ne- 
nga pa yuda. Man den man 
trabounan tabata ser haci, pa 
asina yuda e scol aki muda 
2 klas prome cu aña escolar 
nobo inicia. 

Trabounan den conhunto pa 
nos comunidad ta e muestra 
cu union den organisacion 
hudicial semper ta posibel. 
Yudando nos comunidad ta 
e tarea principal tanto den 
combati y proteha, segun e 
comunicado. 




More accessible 
and convenient 

Now your money will be deposited 
directly into your bank account. 

■ No more lines to cash or deposlt the checte 
Money wiil be avallablo the samo day or 
durmg the next two business dsys 
depending on your bank. 

Seture and green!. 



J.G. Emanstraal: NTo. 96, &23-4S40 
De la Saliestraal No. 65. 5B5-4a<33 
Rocteefellerstraal: Ho. 2, 583-5556 
TankhFlip. Shaba No. 82, 50S-48OO 
Piedra PlaL Paradera 582-0077 


h 

lislana^t 
financel 

www. 


finance 

DuraiLte temporada di yobida ta importante 
pa nos deshaci di materialnan cu por retene awa y bira criadero di sangura, 

PÁSOBRA... 

ncion dl Zlka, Dengue y Chilningunya ta tarea dl 




SweetPanMan Productions cu ‘Honor to Connor Steelband Celebration’ 


ORANJESTAD - Reci- 
entemente a tuma luga un 
evento special caminda 
cu SweetPanMusic Pro- 
ductions, a anuncia nan 
proximo evento na Honor 
di Edgar Connor, master 
Steelpan Builder y Funda- 
do di e legendario Aruba 
Invaders Steel Orchestra’. 

E aña aki ta e di dos aña cu ta 
organisa e evento aki, y e lo 
ta uno anual. Paula Engelen 
PR-Event Planner / Coor- 
dinador di SweetPanMusic 
Productions, hunto cu Nico 
Connor, Lee Connor, Stan- 
ley Dabian di Departamento 
di Cultura y Abigail Croes 
Marketing-Events Coordina- 
dor di Paseo Herencia a duna 
informacion di e evento. 
Paula Engelen a splica mas di 
e evento, di e programa di di- 
asabra 18 di augustus 2018 di 
7pm pa 9pm. Esaki ta segun 
e comunicado cu nos a ricibi. 

Nico Connor a enfoca ariba e 
historia di su tata den e mun- 
do di Steelband y con impor- 
tante e temporada di Carna- 
val ta ya cu Áruba su Carnaval 
a cuminsa cu musica di Steel- 
band y mester mantene esaki 
bibo. Ta bon pa menciona 
cu SweetPanMusic Produc- 


tions ta trece un otro evento 
di Steelband pa e temporada 
di Carnaval 65. Lee Connor a 
splica un poco mas di e Am- 
phiteatre Edgar Connor y cu 
Aruba Pan Man Foundation 
di cual e ta director, tambe 
tin proyectonan educativo 
na caminda pa envolvi e co- 
munidad mas den e musica 
di Steelpan. Stanley Dabian 
a menciona cu evento aki ta 
un bunita iniciativa, ya cu 
rumannan Connor ta sigui 
e pasonan di nan tata, y cu 
Departamento di Cultura ta 
kere firme den e proyecto aki 
y ta haya hopi importante pa 
stimula un evento asina pa 
percura pa e musica di Steel- 
pan no bay perdi. 

Abigail Croes a mustra su 
gradicimento na Famia Con- 
nor pa organisa e evento aki, 
cu ta pa pueblo experencia 
algo special cu ta mantene 
cultura y historia di Aruba 
bibo. Tambe a duna palabra e 
hoben Marver Guedez cu ta 
e rising star den e mundo di 
musica, un hoben di apenas 
15 aña cu ta domina diferente 
instrumento y cu di su 10 
aña a cuminsa toca Steelpan. 
Marver Guedez ta un di e 
artistanan cu lo duna presen- 
tacion na e evento ‘Honor to 





Connor Steelband Celebra- 
tion acompaña pa nos artista 
Eltienne Yarzagaray. Tambe 
lo tin presentacion di North 
Stars Steelband, y lo duna 
reconocimento entre otro 
na Freddie Tromp fundado 
di North Stars Steelband. 
Tur aña durante “Honor to 
Connor Steelband celebra- 
tion lo reconoce personanan 
cu ta contribui na e mundo di 
Steelband aki na Aruba. Otro 
persona cu lo haya recono- 
cimento ta e conocedo locu- 
tor, Maestro di Ceremonia, 
Ruben Garcia, cu semper a 
duna su aportacion na Famia 
Connor, reconociendo Edgar 
Connor y dunando su sosten 
na e rumannan Connor pa cu 
nan produccionnan, presen- 
tacionnan y eventonan. 


Na 2007 Paseo Herencia a 
duna honor na Edgar Connor 
honrando e cu su nomber 
na e Amphi Theatre, cu ta e 
mainstage. Aña pasa Famia 
Connor a laga traha un Relief 



na e tribune di Amphitheatre 
Edgar Connor por cierto un 
bunita relief traha pa Maritza 
Erasmus y asina a organisa un 
evento cu ta hiba e nomber 
di; ‘Honor to Connor Steel- 
band Celebration’. 

Summer Camp 2018 di Kibrahacha 60+ a participa na tayer di Cosecha 




ORANJESTAD - Recientemente e Summer Camp 2018 di 
Kibrahacha 60+ a participa na e tayer creativo di Cosecha 
Aruba. Aki ta unda cu e participantenan a siña con pa traha 
nan Masacra di Coco y tambe un Dreamcatcher. Tur hende 
presenta a disfruta di e tayer creativo aki. 

Red Machine a derota Atco Indians 4-0 



ORANJESTAD - Recientemente a inicia e campeonato 
di Aruba su Baseball dobbel A den Stadion Nadi Croes/ 
Crismo Angela, aki ta caminda cu e dos rivalnan Red 
Machine y ATCO Indians a topa otro. 

Ta bon pa bisa cu ekipo di Red Machine a habri e campeonato 
riba un bon pia caminda cu nan a derota ekipo di ATCO In- 
dians cu score di 4-0 conectando 6 Hits y sin ningun eror. 
ATCO Indians conecta 0 careda cu 3 Hit y a comete 2 eror. 
Pitcher ganado a keda den man di a Calvin Maduro di Red 
Machiney y pitcher perdedo a keda di man Gerald Tromp di 
ATCO Indians. Miho batidor pa ATCO Indians a resulta Ja- 
son Orman cu a bay di 3-1 , Dijendrick Croes cu a bay di 1-1 
y Chew Kong Cheong tambe di 3-1. Esaki ta segun e comu- 
nicado cu nos a ricibi di Sports Zone Aruba. 

Miho batidor nan di Red Machine a resulta Nathan Berkel 
y Julio Hernandez ambos a bay di 3-1 , Luis Pelayo a bay di 
4-2 y Darwin Escobar a bay di 1-1. Pabien na ekipo di Red 
Machine cu nan prome victoria di e temporada nobo aki. 

Ciclistanan Joshua Krozendijk y Silviene Diandra Gonzalez 

a gana medaya di brons 


ORANJESTAD - Ciclistan- 
an Joshua Krozendijk y Silviene 
Diandra Gonzalez a triunfa cu 
medaya di Brons durante di com- 
petencia di holoshi (time trials) 
den e Youth Caribbean Cycling 
Championship na Bermuda. 

Durante fin di siman tras di lomba a 
tene e prome e careda contra holoshi 


(time trials) caminda cu e dos hoben- 
nan Joshua y Silviene a demostra nan 
habilidadnan y potencia den e campe- 
onato di Caribe. Mester remarca cu e 
ciclistanan Ruson Gonzalez y Reegel 
Winklaar tambe a core e time trial 
unda Ruson a keda na un di 5 luga y 
Reegel na un di 7 luga den nan cat- 
egoria. Esaki ta segun e comunicado 
cu nos a ricibi di Sports Zone Aruba. 




Atleta Quincy Breell a competi na Toronto Canada 


ORANJESTAD - Reci- 
entemente e atleta elite 
di salto largo Quincy 
Breell a competi den e 
Nacac2018 (2018 North 
American, Central Amer- 
ican and Caribbean 
Championships). 

Actualmente e atleta ta na 
Toronto Canada,pero lam- 
entablemente Quincy no por 
yega e fmal pa motibo cu ora 
cu el a bula di dos biaha su 
dede a pasa riba e santo ca- 
minda cu nan cuminsa conta 
for di distancia ey, y esaki a 
pone cu e no a logra pa cay 
den final. Aworaki Quincy 
su temporada a caba y pronto 
e lo cuminsa train duro bek 
pa e siguiente temporada di 
otro aña. Esaki ta segun e co- 
municado cu nos a ricibi di 
Sports Zone Aruba. 

“Quincy kier a gradici y yama 
un danki na COA y AAF cu 
por a haci e oportunidad aki 
posibel y cu si nos tur pone 
cabes hunto, nan lo por wak 
resultado hopi mas positivo 
di mi persona y tambe di e 
otro atleta nan luchando den 
e deporte di atletiek.” 

Futbolista Denzel Dumfries a anota su prome gol pa PSV 


AMSTERDAM - Reci- 
entemente e hoben Aru- 
biano Denzel Dumfries a 
anota su prome gol pa e 
ekipo di PSV 

Denzel Dumfries kende den 
luna di juni a pasa oficial- 
mente di SC Heerenveen pa 
e gigantenan di PSV cu un 
contract na balora na 6 mi- 
yon di Euro ta bira e prome 
defensa di PSY despues di 
Jagos Vukovic na 2009 cu ta 
score un gol den su debut. 
Aki ta unda cu e ekipo di PSV 
ta gana FC Utrecht cu score 
di 4-0 den nan prome wega. 
Esaki ta segun e comunicado 
cu nos a ricibi di Sports Zone 
Aruba. 



Red Machine a titula campeon di temporada 2017 



ORANJESTAD - Diabierna anochi despues di e partido entre 
Red Machine y ATCO Indians , e president nobo di ABBA 
Karel Williams a entrega e trofeo y medayanan na e ekipo 
Sub-Campeon di aña cual ta ATCO Indians y Greg Chirino a 
haci entrega di e trofeo y medayanan na e ekipo Red Machine 
cu a titula Campeon di temporada 2017 kende . Red Machine 
ta titula Campeon pa 3 aña consecutivo. Esaki ta segun e co- 
municado cu nos a ricibi di Sports Zone Aruba. 

Parlamentario Edgard Vrolijk (MEP): 

‘Mi persona no lo bay hunga e wega di lodo cu ta 
un mal custumber caba di Marlon Sneek’ 

ORANJESTAD - Reci- 
entemente mi por a tuma 
nota cu parlamentario 
Marlon Sneek(AVP) taba- 
tin mi den su boca, unda 
cu e ta yama mi persona 
pa entre otro tiger di pa- 
pel. Dia mi a huramenta 
ta precisamente pa no ta 
mescos cu Marlon Sneek 
cu como parlamentario 
te dia di awe no sa con pa 
haci su trabao. 

Ta e tiponan aki ta locual den 
pasado a referi na dje como 
politico di panlefi. Dia cu 
mi a huramenta mi a hura di 
haci mi trabao manera debe 
ser sin importa cual signatura 
mi tin, pero unda mi lo per- 
cura pa controla e gobierno 
y trata di aporta tambe for di 
den parlamento. Y sigur ta cu 
mi persona no lo bay hunga 
e wega di lodo cu sr. Sneek 
ta haci pasobra esey ta e mal 
custumber cu e lo keda sem- 
per cu ne. 

Mester aclaria tur tema 

Den rueda di prensa a spera 
cu Marlon Sneek lo a com- 
prende ki tabata e mensahe 
pero esaki no a sosode y ta 
p’esey tin di bolbe splik’e ta 
na kico ta referi. Den rueda 
di prensa di fraccion di MEP 
mi a bisa bon cla cu mi tambe 
lo kier sa contenido di e carta 
cu Marlon Sneek ta referi na 
dje y cu mi ta sostene un bi- 
jeenkomst habri pa aclaria es- 
aki pero tambe pa aclaria tur 
tema cu tin di haber cu nos 
companianan estatal di 2009 
pa 2018. Sigur tin temanan 
interesante cu pueblo kier sa 
entre otro e tematica di hedg- 
ing, vision y plan di gobierno 
anterior y actual, gastonan 
di proyectonan, contractnan 
entre nan di mercadeo y e 
tema di Waf di Barcadera. Pa 
bolbe bek na e carta, berdad 
mi a pidi pa si Marlon Sneek 
por tin e carta, e por entrega 
esaki pasobra tin tur indica- 
cion cu su persona tin e carta 
aki den su poder. E motibo ta 
cu por a scucha un reportero 
declara su fuente di infor- 
macion y con sigur Marlon 
Sneek ta papia di e contenido 
di e carta y cu e sa cu ta trata 
di un peticion pa aumento 
di tarifa di awa. Pues ta crea 
e impresion cu su persona lo 
por tin e carta den su poder. 

Y corectamente mi persona a 
haci peticion pa si su persona 
cu ta pretende di ta e persona 
mas transparente na mundo 




Reiojes 

Pulseras 

Cadenas 

Dijes 


Nos ta graba 
tur sorto di 
articulo 
di rretal 
yama of 
bishita nos 

Arreglamos todo tipo de Joyas 

pa entrega esaki na nos pa nos 
di adelanta por ta prepara pa e 
reunion cu su persona a pidi. 

Peticion pa un reunion 
completo 

Awe mi persona den nomber 
di fraccion di MEP a entre- 
ga na griffier di parlamento 
un peticion pa un encuen- 
tro habri pa locual ta trata e 
tematica di nos companianan 
estatal. Den e peticion aki ta 
urgi pa un reunion mas pron- 
to posibel unda entre otro nos 
kier trata e carta cu a ser referi 
na dje door di parlamentario 
Marlon Sneek, pero tambe 
nos a haci peticion pa no sol- 
amente nos prome minister 
di Asuntonan general ta pre- 
sente pero tambe tur director 
y board di nos companianan 
estatal pa di unabes por todo 
nos por pone tur carta habri 
riba mesa pa por sa con nos 
companianan a funciona di 
2009 pa 2018. Na mes mo- 
mento nos lo kier sa tur gasto 
y tambe tur contract cu a 
ser cera y tambe nos kier sa 
si e plannan cu ex minister 
De Meza ta referi na dje ta- 
bata existi y si esakinan tabata 
existi cu nan por a duna nan 
frutonan y e gastonan haci y 

te 

Kisas pa Marlon Sneek ta 
dificil pa comprende cu nos 
manera di traha ta hopi dife- 
rente y tambe di e gobierno 
aki ta diferente, unda cu par- 
lamentarionan si tin bos y cu 
nos caracter tambe ta haci e 
diferencia. Ami a huramenta 
pa haci mi trabao pa pueblo 
y ta esey mi a bin ta haci y cu 
respet pa tur minister sin kier 
of ta sinta den nan stoel. Sr. 
Sneek ta grita yama nos tiger 
di papel, pero awor ta zwaai 
cu e papelnan di contract cu 
e tigernan di papel a pidi den 
cuadro di transparencia y cu 
ora haya contestacion hasta 
esunnan den parlamento 
cu no ta bin trabao ta haya e 
contestacionnan. Pero miho 
un tiger di papel cu un bu- 
rico cu titulo di docente unda 
cu boca grandi sin ni stu- 
dia documentonan drechi a 
pone cuerpo di docente pero 
pueblo tambe su cara na ber- 
guensa ora di haci un reken- 
som: 39.000 x 6 = 2.4 miyon. 
Ta esey ta e motibo tambe 
pakico nos fmancia publico 
a keda na werki despues di 
8 aña di gobernacion cu sr. 
Sneek a defende ciegamente. 


cu nos pueblo por wak esaki- 
nan prome cu 2020. Tambe 
nos kier sa vision di gobierno 
y companianan estatal pa e 
periodo di gobernacion aki y 
kico ta ser spera di esaki. 

Pues cu otro palabra nos 
kier un reunion completo y 


cual sigur nos debe pueblo 
esaki pa di unabes por todo 
por cera e capitulo aki y nos 
por sigui hunto padilanti cu 
transparencia manera cu nos 
a priminti pueblo. 

Burico cu titulo di docen- 

Parlamentario Endy Croes(MEP): 

‘Marlon Sneek y Speed ta manera dos ‘huevos revueltos’ den un baliña’ 



ORANJESTAD - Parla- 
mentario Endy Croes a 
splica cu gañamento y 
manipulacion di pueblo 
a pasa pa pasado. Locual 
Marlon Sneek(AVP), Mike 
Eman y AVP pa 8 aña lar- 
go a haci cu e pueblo aki a 
pasa pa pasado. Amigonan 
di prensa cumpra kende- 
nan a strica 89 miyon flo- 
rin di e pueblo aki pa brain 
wash henter un pueblo 
awe no tin e contractonan 
lucrativo aki mas. 

Miembronan di prensa 
manera Patrick Paskel di Tera 
Group y Paxi, Speed An- 
drade, Leoncita di Canal 90, 
Oscar Fernandez pa nombra 
algun di esunnan cu a ranca 
placa di e pueblo aki ta en- 
tre esunnan cu a bira miyo- 
nario den comunidad pa tapa 
bagamunderianan di Mike 
Eman y AVP y tabata cobra 
dineral pa haci e trabao aki. 
Wel awe e mesun pandiya aki 
ta manda stroman na canti- 
dad pa purba cera un deal cu 
gobierno. Otro ta manda tur 
sorto di amigo pa purba bin 
lembe. Pues bo ta mira hopi 
cla cu e grupo ariba mencio- 
na ta desespera y no por sin e 
bida dushi. 


Wel cos a cambia y miho boso 
siña biba decente bek. Mane- 
ra e dicho popular di Xiomara 
Maduro “een toontje lager”. 
Fiesta a caba. Marlon Sneek 
ta un di esunnan cu ta venena 
e miembronan di prensa aki y 
na luga cu nan haci nan trabao 


nan ta wordo instrui incor- 
ectamente pa bay crea rabia y 
odio y pasa siguiendo ciega- 
mente tras di un politico fra- 
casa manera Marlon Sneek. 
Asina un di e periodistanan 
di awa dushi Speed a bay grita 
na radio riba un supuesto 5 
miyon florin di contractonan 


di Serlimar. Pues pasobra 
Marlon Sneek kende no ta 
compronde cifra y tin masha 
problema cu matematica a 
splica algo cu no ta cuadra at 
all y e periodista aki a gar’e cu 
dos man y bay grita esaki den 
su programa. 


Con Marlon Sneek por grita 
y gaña barbaridad asina dilan- 
ti camara? E no ta consciente 
cu nan ta grab’e y pueblo por 
mir’e cada rato y confirma 
con “bobo” e ta? Ta pa esey 
pueblo ta paga bo? Segun 
Marlon 39000 x 6 (luna) ta 
2.4 miyon y dos contracto ta 
bira dos bes 2.4 miyon cual 
ta casi 5 miyon. Marlon kier- 
men pa e motibo aki lo bay 
cobra pa recoge sushi. 6 luna 
na 39000 ta 234 mil y no 2.4 
miyon manera Marlon ta in- 
sinua. No ta mucho tempo 
pasa durante tratamento di 
presupuesto parlamentario 
Endy Croes a presenta cu 
un telraam pa Marlon Sneek 
como cu e dia ey el a pega un 
otro barco cometiendo un 
blunder cu ta mustra real- 
mente su capacidad como 
parlamentario. Gracia a Dios 
cu pueblo awendia no ta sigui 
e politica barata esta e polit- 
ica anticua di AVP unda un 
set di hendenan kier bruha 
henter un pueblo manipu- 
lando publicamente cifranan 
cu no ta cuadra. Parlamen- 
tario Endy Croes ta termina 
bisando cu Marlon Sneek y 
Speed Andrade ta sinonimo 
na dos ‘huevos revueltos’ den 
un baliña. 


Parlamentario Rocco Tjon(MEP): 

‘Ultimo reaccion riba corespondiente di NOS, sr. Drayer’ 


ORANJESTAD - “Un reaccion emocional 
di e corespondiente di NOS riba mi articulo 
anterior. E reaccion tin parecido na uno cu 
lo a wordo manda door di oposicion. Insinu- 
acionnan manera ken lo a lesa su documen- 
tonan y kico tin den mi ‘brievenbus’ na par- 
lamento”, Rocco Tjon, lider di fraccion MEP, 
ta bisa. 

Resumiendo, hopi bliksenafleiders, pero niun 
hecho pa sostene y prueba su acusacion cu, mes- 
cos Eman a emplea 300 persona pa campaña, actual 
prome minister a emplea 400. Un ponencia cu e 
corespondiente a haci durante un kruisgesprek riba 
NPO radiol. Esaki por cierto tawata su di dos in- 
tento pa prueba su ponencia, pasobra den su reac- 
cion na Amigoe riba su ponencia, tampoco e por a 
bin cu e pruebanan necesario. 

Intento pa prueba su ponencia 

Den su reaccion e corespondiente di nos ta amplia 
riba e presupuesto supletorio 2017 y presupuesto 
2018. Dos topico cu parlamento di Aruba a debati 
extensamente caba riba dje na december 2017 y 
april 2018. Esaki ta motibo tambe pakico e core- 
spondiente no ta tende mi elabora riba e puntonan 
aki actualmente. Esaki a wordo trata caba algun 
luna atras y durante tratamento por cierto tin mas 
cu 2000 pregunta a wordo haci por escrito. No- 
tabel ta cu netamente pasobra mi ta cuestiona su 
ponencia awor aki e ta bin cu e topico aki. Sea e 
corespondiente tawata tin un delay of e ta trata na 



desvia atencion for di su ponencia, cual e no por 
substancia! 


Bou e capitulo Personal, den su reaccion e ta trata pa 
bin cu un hustificacion real pa su ponencia, specifi- 
camente punto 4 y 5. Corectamente e ta referi na e 
rapport di conseho di Conseho Consultativo (LV- 
18/002). Sinembargo como un periodista experen- 
cia y un amante di politica Arubano, e mester sa 
cu despues di un rapport di conseho di Conseho 
Consultativo semper ta sigui un asina yama ‘nader- 
rapport’. Mi por sigura e corespondiente, pa asina e 
por ta trankil, cu e nader rapport aki tambe tawata 
den mi brievenbus na parlamento. 

Naderrapport 


Den dicho rapport (LV-18/003) extensamente ta 
wordo elabora riba e aspecto di personal di e presu- 
puesto. Ademas for di e contestanan ricibi riba pre- 
guntanan haci door di miembronan di parlamento 
claramente ta resalta cu e personal en cuestion ta 
trata di maestronan, agentenan policial, personal 
den cuadro di e crisisplan pa atende cu e retonan 
social y personal di Landslaboratorium cu a kies pa 
keda den servicio di gobierno despues di e proceso 
di independisacion. Cu e corespondiente di NOS 
ta uza e rapport di Conseho Consultativo, pa asina 
trata na hustifica su ponencia cu tin 400 MEPista 
cu ta eherciendo practicanan a la Eman, pero na 
mes momento ta ‘lubida’ di menciona cu tin con- 
testanan riba preguntanan haci door di parlamen- 
tarionan y un nadererapport, ta zwaky incorecto. 

Por ultimo 

Mi por solamente conclui cu pa di dos biaha e co- 
respondiente ta faya y ta compara appel cu peer. 
Financia sostenibel, goberna serio y deugdelijkheid 
van bestuur ta di sumo importancia pa MEE Frac- 
cion di MEP ta sostene e pensamento aki y pa e 
motibo ey a aproba un mocion den cual ta urgi go- 
bierno pa na augustus benidero duna un ‘update’ 
riba e desaroyo di e presupuesto actual. Asina aki 
lo evita cu ta wordo confronta cu sorpresa despues, 
manera tawata e caso na fm di 2017. Por ultimo mi 
ta spera cu e corespondiente sigui e desaroyonan 
politico na Aruba su mes, pa asina no tin mester 
depende di ‘bronnen’, manera parlamentarionan di 
oposicion y ex-mandatarionan. 

Parlamentario Michael Lampe (AVP): 

‘Di desaroyo y progreso pa pakete di medida y decepcion cu disgusto’ 



ORANJESTAD - “E de- 
cepcion ta grandi den co- 
munidad y por sinti cu ta 
reina un disgusto grandi 
den pueblo pa bida di tur 
hende, cu a tuma un rum- 
bo menos positivo desde 
cu gabinete Wever-Croes 
a introduci un pakete di 
medida sin piedad contra 
di pueblo.” 

“Tur caminda, den tur sector 
por scucha con pueblo ta scla- 
mando pa maneho di un go- 
bierno cu no tin maneho pa 
sirbi interes di pueblo, pero 
si tin interes pa cumpli cu 
famia y amigonan, sostenedo 
y sponsor di partidonan den 
gobierno”, segun parlamen- 
tario Michael Lampe. 

E disgusto ta sigui crece pa un 
gobierno cu a priminti asina 
hopi cosnan positivo ora cu 
nan a drenta gobierno, awor 
ta creando caos y disgusto 
grandi pa motibo cu practi- 
camente riba tur tereno, placa 
di pueblo ta birando menos. 
Fuera di e pakete di medida, 
gobierno tambe a anuncia so- 
lucion pa problemanan social, 
a mal uza un caso lamentabel 
di dos criatura pa sirbi nan 
interes politico, pero awor cu 
nan ta den gobierno, cu nan 
ta minister, ainda pueblo ta 
‘sperando’ kico ta bay wordo 
haci riba tereno social. 


A pone un suma di 17 mi- 
yon riba presupuesto 2018 
pa atende cu problemanan 
social, pero fuera di e emplea 
cantidad di hende den e sec- 
tor aki, pueblo mes ‘no ta mi- 
rando’ cu algo ta wordo haci 
y solamente por scucha gri- 
tonan emocional di e gober- 
nantenan cu mester alivia e 
problemanan aki. 

A priminti solucion, a sigu- 
ra pueblo cu lo atende cu e 
asuntonan aki, pero pueblo 
ta mirando cu esaki no ta 
tumando luga, caminda pa 


cuminsa durante di ocho aña, 
for di tempo cu AVP a drenta 
den gobierno. 

AVP a bin haya un caos fi- 
nanciero, un caos social y 
educacional na 2009 for di 
gobierno di MEP, gabinete 
Nelson Oduber, cu a laga un 
debe mescos cu tur otro gobi- 
erno anterior cun’e, pero for 
di prome momento Evelyn 
y MEP a cuminsa cu tin un 
mega debe y e forma cu MEP 
kier soluciona esaki, y cual 
nan tabatin ocho aña gritando 
den tur skina, ta cu nan lo 
soluciona esaki sin cu mester 
tuma medida, no por mira 


algo positivo ainda. 

Un gobierno cu tin casi 10 
luna den gobernacion, ainda 
ta buscando solucion pa cos- 
nan cu nan a bisa cu nan tin 
solucion, pero ta mas cu claro 
cu e incapacidad pa atende 
seriamente cu interes di nos 
pais, di nos pueblo, simple- 
mente no ta existi. 

Na vispera di presupuesto 
2019 por ripara cu net nada a 
ser logra den e prome 10 luna 
di gobernacion y solamente a 
crea un situacion delicado pa 
henter comunidad, pa econo- 


mia di e pais y riba practica- 
mente tur otro tereno. 

Ocho aña largo e vision di 
MEP den oposicion tabata 
di atende cu e mega debe 
sin medida y den tur debate 
politico prome cu eleccion 
cu a tuma luga, por a scucha 
Evelyne Wever-Croes bisa 
specificamente con e ta bay 
soluciona esaki. 

Sinembargo kico pueblo ta 
mira ta pasando, ta cu e me- 
sun politiconan cu a cana 
preocupa den Caya Betico 
Croes, preocupa pa e ne- 
goshinan, practicamente tur 
a biaha den e vacacion esco- 
lar cu tin pa exterior pa haci 
nan compra, lagando centro 
di ciudad bandona y sin bira 
activo cu e comerciantenan 
pa busca un solucion pa loke 
ta pasando. 

No ta cooperando pa pro- 
move benta pa muchanan bay 
scol bek y pueblo ta keda na 
merced di su mes, caminda 
awor cu gabinete Wever- 
Croes a ranca placa for di su 
cartera, no ta brindando nin- 
gun sosten adicional pa yuda 
esunnan di menos entrada, pa 
atende cu costo di educacion 
di nan yiunan. 

Sinembargo tur caminda 
por mira hendenan ta wordo 
nombra, pa colmo hende- 
nan cu tin un pasado caba 
cu e partido di MEP y como 
gobernante di MEF! kende- 
nan ta gosando di un entrada 
di pensioen lucrativo pero 
awor ta haya un extra entrada 
den cualkier hunta di direc- 
tiva di companianan di gobi- 
erno. 

Parlamentario Arthur Dowers (AVP): 

‘Di fout pa blunder, ki dia bo ta siña Andin Bikker?’ 



ORANJESTAD - “Esaki ta 
demostra claramente cu 
hopi hende kier e puesto di 
minister di Husticia, pero 
poco por ehecute”, asina 
Arthur Dowers, kende e 
ocupa e puesto durante 
8 aña largo y awendia ta 
miembro di parlamento 
pa partido AVP, a duna di 
conoce den un reaccion, 
despues di tuma nota di e 
decision robes di e actual 
minister di Husticia, 
Andin Bikker. 

E ta lamenta cu e mandatario 
a core culpa e trahado di 
KIA, siendo cu ta e minister 
di husticia ta firma pa laga 
preso bay, no e ambtenaar. 
Sr. Dowers ta lamenta cu 
minister Bikker no tabatin 4 e 
curashi’ pa admiti cu el a faya 
aki. 

“Claro cu foutnan ta pasa y 
por pasa, pero esaki no ta un 
fout mas, pa mi esaki ta un 
blunder y minimo e minister 


mester tuma su retiro. Un 
caso cu a hala asina tanto 
atencion di un homber cu na 
dos ocasion ta haci intento 
serio di abusa sexualmente 
di un menor di edad y abo 
ta lag’e bay lunanan prome 
cu su tempo, no ta un fout 
normal.” 

E ta corda dia el a bira 
minister di Husticia na aña 
2009, e prome decision cu e 


mester a tuma ta pa laga un 
pedofiel sali cu verlof. E1 a lesa 
e informacion di e acusado y 
di e caso specifico pakico e 
ta cera, a lesa conseho di e 
departamentonan envolvi y 
na fmal a dicidi cu ta laga e 
persona keda cera. 

Na otro ocasion ora mester 
laga preso sali prome cu 
tempo si ta trata di pedofiel 
ta laga un otro preso sali 


prome cu ora pa traha luga y 
no un acusado relaciona cu 
pedofilia. E no ta compronde 
con un persona manera 
Andin Bikker cu tanto ta gaba 
su mes di ta e miho abogado 
di mundo, por bay over na 
firma un decreto asina sin 
les’e prome. Awor e kier 
culpa mundo henter pa su 
eror catastrofal! 

Parlamentario Dowers ta 
lamenta cu tempo cu sr. 
Bikker tabatin PDR ainda, 
prome cu el a ‘bende su alma’ 
cu POR, e tabatin politiconan 
riba su lista cu tabata 
totalmente contra abuso di 
mucha. Nan a hasta lanta 
fundacion despues pa bringa 
e fenomeno aki, pa preveni 
abuso sexual y despues pa 
sigura cu e abusadonan ta 
haya e castigo cu nan merece. 

Ta increibel cu awe, nan 
mesun lider ta laga un 
pedofiel cu a haya 3 aña y 
mey di castigo na aña 2017, 


lag’e bay den aña 2018 caba, 
lunanan prome di a sinta 2/3 
parti di e ‘castigo di prizon’. 

“Mi ta spera cu minister 
Andin Bikker, cu a anhela e 
puesto di mi di añanan prome 
cu tempo y tur siman tabata 
pidi pa mi tuma retiro, no 
sigui haci e mesun blunder 
nan aki. Ta hopi pedofiel y 
criminal nos a cera den 8 
aña, pero pa e laga nan tur 
sali awor prome cu tempo y 
despues culpa trahadonan di 
KIA, ta crea un fenomeno 
no desea di ‘dwijlen met de 
kraan open’. 

“Si e kier cumpli cu locual 
semper el a predica awor ta 
momento pa e tene honor na 
su mes y habri caminda pa 
nos pais haya un minister di 
husticia, pasobra e posicion 
tin lunanan den man di un 
incompetente”, asina sr. 
Dowers a termina bisando. 


Parlamentario Encty Croes (MEP): 

‘Segun e meneer di school Marlon Sneek, 6 x 39000 ta 2.4 miyon’ 



ORANJESTAD 
Parlamentario Endy Croes 
a reaccion ariba Marlon 
Sneek lider di fraccion 
di AVP al respecto 
conferencia di prensa di 
AVP den siman cu a pasa. 

Sr. Sneek pa 8 aña largo no a 
controla su gobierno y tabata 
cana rond Aruba manera 
un ‘shishi’ cu un mesa 
defendiendo e gobernacion 
corupto di AVR Benny 
Sevinger tabata duna un 
clan di amigo terenonan pa 
loco, cual tabata wordo bendi 
pa sumanan miyonario. 
Terenonan di 5000m2, 
10000m2 te na 42000m2 
tabata wordo firma den 1 dia 
contra tur regla y nunca pero 
nunca sr. Sneek a haci su 
trabao pa cuestiona esakinan. 

Marlon a bolbe faya 
Marlon Sneek awor ta 
broma cu documentonan di 
Serlimar sacando hopi cos 
for di nan contexto, pero ta 
bon pa mi splica pueblo con 
esaki a bay. Parlamentarionan 
di fraccion di MEP, esta mi 
persona hunto cu Edgard 
Vrolijk y Rocco Tjon ta 
esunnan cu a manda un carta 
pa minister Otmar Oduber, 
pidiendo documentonan 


di Serlimar. Siman pasa 
diabierna atardi laat minister 
Oduber na un manera masha 
transparente a manda un 
‘bulto’ di documento, pues 
un cantidad masha hopi di 
documento pa parlamento. 
Momento cu esakinan a yega 
parlamento tur parlamentario 


tanto di oposicion y di 
coalicion ta haya acceso na 
nan. Pues sr. Sneek a bolbe 
faya den su trabao y nunca 
a pidi ningun documento. 
Danki na fraccion di MEP y 
transparencia den e Coalicion 
aki tur documento a bira 
accesibel. 


Un analfabeto den 
matematica 

Awor sr. Sneek kier 
hunga heroe, pero ta saca 
contractonan fuera di nan 
contexto. Sr. Sneek a mustra 
2 documento di contractonan 
di 6 luna di entre otro heavy 
equipments na balor di 
Afl.39000 pa luna. Marlon 
Sneek a sigui splica y ta 
grita den prensa cu 6 luna 
x 39000 florin ta alcansa 2.4 
miyon florin. Segun Marlon 
ta referi na dos contract,esta 
2 x 2.4 miyon florin y segun 
Marlon ta casi 5 miyon 
florin. Sinembargo 6 luna na 
39000 florin ta Afl.234.000. 
Mi a yega di bisa cu mi tin 
masha duele di e muchanan 
cu a haya les for di sr. Sneek 
tempo e tabata meneer di 
scol. Mi a yega di bay prensa 
cu un ‘telraam’ pa Marlon 
Sneek pasobra su capacidad 
den cifranan ta na suela. Asina 
el a demostra atrobe diamars 
ultimo cu e no ta domina 
cifranan y ta un parlamentario 
di panlefi cu kier haci show, 
pero hopi biaha e shownan ta 
sali’e di malo mustrando su 
incapacidad. 

Lolo di awa 2 

Marlon Sneek mester por 


lo menos gradici fraccion 
di MEP cu ta cumpliendo 
cu nan trabao y ser sincero 
bisando cu ta asina bo a 
yega na documento y ser 
honesto tambe pa haci bon 
uzo di nan. Si Marlon ta 
honesto e mester gradici 
minister tambe cu a brinda 
tur transparencia pa manda 
tur documento parlamento. 
Pa motibonan similar asina 
un minister di AVP a bay te 
Corte momento el a wordo 
categorisa ‘Lolo di Awa’, cual 
caso el a perde tambe pasobra 
Hues a investiga y a splica 
den su veredicto cu un lolo 
di awa ta un Svater lulletje’, 
cual ta un tipo di pisca y no 
ta ofensivo. Pues sr. Sneek 
awe ta kita e corona di Mike 
de Meza y ta hereda e titulo 
di Lolo di Awa. Mas tristo 
ta un miembro di prensa 
AVP, Speed Andrade, enbes 
di haci su huiswerk tambe 
a uza cifranan incorecto pa 
trata na manipula un pueblo. 
E tempo ey a pasa y nos t’ey 
pa aclaria cada bobedad cu 
Marlon y su clan ta trece 
dilanti tratando na sigui cu e 
politica anticua pa manipula 
pueblo. Nos lo pone bo na 
waterpas cu bo kier of no y 
pueblo lo husga nos tur na 
final. Sinti e Cambio! 

"Kl DUSHI TA ORA NAN 
DESPEDI Dl BO NA BIDA" 

Ultimo palabranan di 

Egbertus A. Maduro 
(Ebby) 

A bay sosega: 



Sr. Egbertus Angel Maduro 

Mihor conoci como 'Ebby 7 / 'Chato' 
*23-3-1959 +10-8-2018 

Na nomber di su rumannan: 

Esther y Ramiro Geerman — Maduro 
Evelyn Maduro y Rofino Bremo 
Elenka Maduro 

Su yiunan: 

Juan Angel Maduro 
Elisabeth Maduro 

Su Subrino y Subrinanan: 

Yuraney Toppenberg 
Yerremey Toppenberg y yiunan 
Re-lanne Del Valle y yiunan 
Jolen Del Valle 
Elson-John Del Valle 

Manera Subrino: 

Mark Maduro 

Su bon amiga: 

Virginia Peasch 

Su Tanta y Omonan: 

Hose "Dodo" Franken y Famia 
Prudencio "Ding" Maduro y Famia 
Vda. Yolanda Tromp - Maduro 
Robert "Chong" Maduro y Famia 
Elizabeth "Toti"Maduro y Famia 
Fidelio "Dayo"Maduro y Famia 
Vda. Susita Franken y Famia 

Su Padrino: 

Fabiano Bermudez "Fabi" 

Tur su Amigonan, Comer, Compernan, Bisiñanan y 
Demas Famia: 

Maduro, Ridderstap, Geerman, Toppenberg, Del Valle 
Manjarres, Ras, v/d Biezen, Franken, y Tromp 

Acto di entiero cu lo tuma lugar dia: 

14-augustus-2018 di 2.pm -4.pm na Aurora Funeral 
Home, saliendo pa Santana Sta.Maria na Sta.Cruz 

Adres pa Condolencia ta: 

Seroe Biento 49-c 





Mi ta stima Señor. E ta 
scucha mi suplicanan. E’la 
paga atención. Cada bez 
cu mi a invoc’E. Señor ta 
warda esnan cu ta débil. 
Mi tawata morto cansa, 
pero E’la salva mi. Awor mi 
ta calmo atrobe. Señor 
tabata bon pa mi. 

Salmo 116 


Nos ta participa fayecimento di: 

Anna Reineta Tromp-Semeleer 

Mihorconoci como: ‘Mama Annie’ ‘Annie’, ‘Annie 
Cosedo’ 

* 15-03-1930 - 109-08-2018 

Na nomber di su: 

Esposo dfm: tLeopoldo “Poli” Tromp 

Yiunan: HendrikTromp 

Frederick “Freddie” Tromp 

Robert y Lourdes Tromp-Croes y famia 

Franklin Tromp y famia 

Stella Marina Tromp y famia 

David y Teresa Tromp-Pantoja y famia 

Sonia Tromp y Ronald Dijkhoff y famia 

Elizabeth Tromp y David Ferreira y famia 

Nieto(a)nan: Alain Tromp y famia, Chayo Tromp y 

famia, Naomi Tromp, Ethan Tromp, Adrienne Tromp y 

Andrew Rasmijn, Nerissa Tromp y famia na USA, 

Zachary Tromp na USA, Angelique Wout y famia, 

Jessika Wout y famia, Liandra Wout y famia, Mirielle 

Tromp, Alisha Tromp, Vanessa y Dave laclé-Jie Sam 

Foek, Emmanuel Jie Sam Foek y Gyasuda 

Richardson na Hulanda, Kevin Dijkhoff, Brandon 

Dijkhoff, Sabrina Vieira Ferreira 

Bisanietonan: 

Avner, Amir, Keanu, Kingston, Jesua, Liam, Zion, Ly- 
Ann, Jade, Jada, Damon, Ava na USA 

Tataranieta: Lixady Wout 

Rumannan: tPedro “Bito” y tTeresa “Chita “ 

Semeleer y famia 

Anselmo “Chemi” y Juana Semeleer y famia 

Celestino “Tichi” y Olivia Semeleery famia 

tJuan Casper “Jan” y tJohanita Semeleer y famia 

Swa y cuñanan: tJuan Tromp y famia 

tStefanita y tSalmon “Simon” Fingal y famia 

tJuanita y tCalixto Trimon y famia 

tSeferina “Sefe” y tSerapio “Cochi” Tromp y famia 

tThomas “Mashi” y tFilomena Tromp y famia 

tFelis y tPosa Tromp y famia 

tHelena “Nena” y Leon “Joon” Kelly y famia 

Piet y Edith Tromp y famia 

Ina Tromp y tlsmael Vrolijk y famia 


^ 


'Dios ta amor... y amor ta 
Dios, 

maske mi no ta na e mundo 
aki, tur dia lo mi ta banda 
di boso Curazon”. 

Cu inmenso tristesa na nos curason, pero 
agradecido pa tur locual el a nifica pa nos y 
conforme cu boluntad di Dios, nos ta 
participa fayecimento di: 

Eric Tomas Lopez 

*10-06-1961 - f07-08-2018 
Na nomber di su 

compañera: Bertha Cecilia Torres 

Rumannan: Mayra Lopez 

Mireila Lopez & Arturo Oduber 
Grenda & Pedro (Jani) Lacle y famia 
Rafael Lopez y famia 
Chago Lopez & Linda Bakker y famia 
Shamy & Frida Lopez y famia 
Winonah Lopez y famia 
Orma Els Haselmeyer y famia 
Faycel Lopez 

Stima manera yiu: 

Diana Carolina Benitez 

Hija: Philibert Lopez y famia 

Omo y Tantanan: 

Lucia & Roy Geerman y famia 
Chinto & Mani Croes y famia 
Bertha & Ruben Wolff y famia 
Aylin & Ricky Tromp y famia 

Tantanan di respet 

Sobrino y sobrinanan: Philibert, Faela, 
Santi, Janisse, Fayron, Whitley, Lisa, 
Leentje, Ian, Gendra, Dimitri y Kayla. 

Amigonan di cas: Gerardo y Belquis 

Moreau, Tahar Bouaicha. 

Compañeronan di Aruba Limpi: Milton y 
Eugene y demas coleganan di DOW 



Lo tin un caha disponibel pa donacion pa un bon causa. 

A L ®fra 

^ 


“Señor ta mi wardador, mi’n tin 
falta di nada 

Den cunucu di yerba berde e 
ta ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 

Nos ta anuncia fayecimento di: 

Francisco Antonio Petrochi 

*14-02-1942 - +09-08-2018 
Acto di entiero lo wordo anuncia despues. 


Sobrino y sobrinanan, primo y primanan, comer y 
compernan y bisiñanan Iha stima 

Ayudante na cas: Anarita Payano 
Karina 

Amiga di cas: Ramona 

Demas famia: Semeleer, Tromp, Croes, Pantoja, 
Dijkhoff, Vieira Ferreira, Wout, Jie Sam Foek, Lacle, 
Richardson, Fingal, Trimon, Kelly, Evertsz, Vrolijk, 
Peterson, Ponson, Figaroa, Maduro, Geerman, 
Lampe, Hernandez, Semerel, Quandus, Ras, Franken, 
Flanegin, Rasmijn, Valdez, Solagnier, Oduber, Ismail, 
Erasmus, Ruiz 

Oportunidad pa condolencia; dialuna 13 di augustus 
2018 na Royal Funeral Home di 7or pa 9or di anochi. 

Ta invita pa e acto di entiero cu lo tuma lugar 
diamaras 14 di augstus 2018 na Royal Funeral Home 
di 9or pa llor di mainta, despues saliendo pa 
Santana catolico Noord 

Nos disculpa si den nos tristesa nos por a lubida un of 
otro famia. 


Demas famiana: Lopez, Croes, 

Torres, Oduber, Lacle, Els, Bakker, 
Geerman, Wolff, Tromp, De MEi, Dirksz, 
Rodriquez, Wever, Benitez, Rojas, 
Wlndterdaal, Kelly, Maduro, Kock, 

Loefstok, Vrolijk, y Haselmeyer. 

Demas famianan na Tenerife, Islas 
Canarias, España : Lopez, Navarro, Monzon, 
Garcia, Macias, Reyes y Salgado 

Adres pa condolencia na su cas : 
Diadomingo 12 augustus 2018 for di 7or pa 
9or na Jan Flemming 16-A 

Ta invita famia, amigo, bisiña y conocirnan 
pa asisti na acto di entiero cu lo tuma lugar 
dialuna 13 augustus 2018 di 2or pa 4or di 
atardi misa Inmaculada Concepcion na 
Sta.Cruz. 

Psalm 23 
The Lord is my 
shepherd I shall not 
want, 

With immense sorrow 
and pain in our 
hearts, we 

announce the home 
going of our 
beloved, son, father, 


brother, uncle, cousin, godfather and dear 
friend. 


Efrén Cecilio Isei 

‘Humphry’ or ‘papa Efrén’ 

*1 Februaryl959 t 3 Augustus 2018 
TX # 249 

Left to mourn his loss are: 

Mother: Leonilda Isei- Fenton 

Son: Efrén A. Isei and Miriel CroesO 

Mother of his child: Martha Jimenez 

Brothers and Sisters: Rogelio Isei AUA 

Fidencio and Barbara Isei and fam; Detroit 
Mich. 

Shirley Isei and Family AUA 
Carl Isei and Family AUA 
Wini Martien and Family Cur, 

Mirtha Martien Holland 

Aunt : Josephina Haddock and Family 

Nieces,Nephew,Cousins and Godchildren to 
numerous to mention. 

Like his children: Christian, Laura, Jonny, Elias, 
Sebastian, Julen, Jahlisha, Paola, Eric 

Close friends; Melva & children, Monica, 
Veronica 

Colleagues. 

Family in AUA ,CUR,SXM, HOLLAND,USA. 

He was related to: Isei, Fenton, Jimenez, Buddy, 
Paesch, ArrindelL Brown, Haddocks, Muller, 
Hughes, Patterson, Richardson, Mejia, Olivarez, 
Spanner, Uribe, Garcia, Lopez, Guitierrez, Ortiz, 
Serna, Isaza, Delgado, MarieL Fuentes, Cortes, 
Brito, 

Iglesia : Rios de Aqua Viva 

We apologize if during our grief we forgot to 
mention any Family or names. 

Condolences and Funeral will take place, 
MONDAY AUGUST 13, 2018 2 pm to 4 pm 
AURORA FUNERAL HOME, ORANJESTAD, 
Followed by Cremation 




Laga tur locual cu ta 
spera mi ta bunita 
Laga tur locuol cu mi 
encontra na caminda 
ta bunita 

Laga tur locual cu ta 
rondonami ta bunita 
Y laga esakinan 
termina den tur 
bunitesa 

Cu inmenso dolor na nos curason nos ta 
participa fayecimento inespera di: 

Anushka Jesucita Tromp 

Mihor conoci como: “Tanta Ucha” 

^l8-09-1970 - t06-08-2018 


Na nomber di su: 

Mayornan : 

tFeliz Tromp & fCarmen Tromp-Carrasquerro 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curason, 
nos kier participa fayecimento di: 



Yiunan: Adrienne Tromp (de Cuba) 

Annely Tromp & Pedro Vrolijk 

Manera yiu nan: Nathan & Zeydiliene Tromp 
Isabella & Delilah Farro 

Rumannan: Maria & Antonio Croes y Famia 

Cornelio & Elba Tromp y Famia 

Sibilina Tromp y Famia 

Andrea Tromp y Famia 

Merita Tromp & Edwin Todd y Famia 

Emelinda Tromp Y Famia 

Jeanette Tromp 

Estrellita & Trevor Rolle y Famia 

Evelinda & Rudy Tromp y Famia 

Corina Tromp y Famia 

Robert Carrasquero & Maritsa Chikito y Famia 

Manera Ruman : JackTromp y Famia 

Omo Stima : Candido Carrasquero y Famia 

Amiga nan di cas : Joyce Maduro 

Sonia Perez 

Albertina & Jacinto Geerman 


Sr. Ruben Johan Fijnje 

Mihor conoci como: 'RuS 'Pa' of 'Opachi' 
*15 Nov. 1928 - +11 Aug. 2018 


Na nomber di su 

Esposa : +Sarah Francisquita "Francis" Fijnje-Scholten 

Su yuinan : Charissa y Remy Arendsz-Fijnje 

Richella Fijnje y Mario Arends 
Drucilla Fijnje y Tony Franca 

Su nietanan : Stephany y Joél da Silva-Laclé 

Elisabeth Laclé y Clifton Loopstok 

Bisanietanan : Eliza Loopstok 

Sophia da Silva 

Rumannan : Vda. Mildred Harms-Fijnje y famia 

Harold Fijnje y famia 

Su sobrino y sobrinanan, primo y primanan stima cu ta 
hopi pa menciona. 


Demas Omo y tanta nan , Primo y prima nan, 
comer y comper nan , Amistad nan. 

Demas famia : Tromp, Carrasquero, Croes, 
Rolle, Todd, Vrolijk, Quandt, Farro, Dirksz, Wild, 
Obispa, Silverio de Jesus, Werleman, Donata, 
Fuentes, Koolman, Martha, Maduro y su Ex 
colega nan di Kowloon Restaurant. 

Ta invita pa e acto di condolencia y 
cremashon cu lo tuma lugar diamars 14 di 
augustus 2018 na Misa Santa Anna di Noord pa 
2or di atardi, response ta cuminsa 4or. 

Preferibel bin bisti na color nan alegre y nos ta 
pidi nos disculpa si den nos tristesa nos por a 
lubida un of otro famia . 


Su ayudante: Maricela 

Demas Famianan : Fijnje; Scholten; Laclé; Arendsz; 
Arends; Franca; da Silva; Loopstok; Harms; Lampe; 
Abrahams; Robles, Waalwijn; Gonsalves y Nuboer. 

Nos ta invita tur amigo, bisiña, y conocir pa asisti na e 
acto di entiero cual lo tuma lugar diaranson 15 di 
Augustus 2018 na Royal Funeral Home di 2or pa 4or di 
atardi, despues saliendo pa santana Protestant na 
Oranjestad. 

Nos ta pidi disculpa si den nos tristeza nos por a lubida 
di menciona algun famia of conocir. 

Nos ta lamenta cu despues di entiero nos no por ricibi 
bishita di condolencia na cas. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 12 Aug 2018 Merdia 


&fcqs 


Sorteo # 2297 


4007 


1974 


9784 




Sorteo # 2297 


0499 


< 5 ? 


Sorteo # 353 


0458 



Sorteo # 2297 


3775 


Sagitario 




Sorteo # 


Joker 


18 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


675.000,- 



Sorteo # 4497 

0 

x Jackpot 

2 

x Match 4 

00 

0) 

x Atl. 8,00 


07 - 14 - 17 - 18-26 


Proximo Jackpot 


55.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 


H 


260.000,- 



MEGAIBHUS 


Afl. 360.000,- 



11 augustus 2018 

DIARIO 2597-6963-0760 DIARIO 


SUPER 

4 


11 augustus 2018 

0833 


SUPER 

4 


12 augustus 2018 

2809-7052-6747 

12 augustus 2018 

4099 


12 augustus 2018 

1496 - 5533-5649 


Sto. 

Domingo 


11 augustus 2018 

FLAMINGO 8408-6965-2933 


12 augustus 2018 

FLAMINGO 0774-1831-7400 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 11 Aug 2018 Anochi 


gkyQCH! 


Sorteo # 6547 


6808 


5186 


9873 


Sorteo # 5591 


Olll 


Sorteo # 296 


7297 


Sorteo # 4350 


1293 


Geminis 


KOflSOy 


Sorteo #2136 


5075 


4359 


8190 




Sorteo # 1923 


12 - 13 - 23 - 27-35 


Joker 18 Letter C 


0 

x Jackpot 

0 

x Match 4+ 

6 

x Match 4 

214 

x Afl. 12,00 


675.000,- 




Sorteo # 4496 

0 

x Jackpot 

4 

x Match 4 


x Atl. 6,00 


12 - 13 - 16 - 18-29 


Proximo Jackpot 


54.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 




260.000,- 





Afl. 360.000,- 





Geminis 


E energia planetario di awe mester obliga bo 
na realisa cierto actonan di auto confirma- 
cion cu ta necesario pa defini bo teritorio y 
proteha bo derechonan. Bo numbernan di 
awe 2, 22, 26 y 39. 


Awe bo celebro ta sobrecarga. Si bo ta 
pensando den skirbi of analisa un prob- 
lema particularmente dificil, esaki lo ta un 
dia perfecto pa cuminsa. Bo numbernan 
di awe 8, 21, 23 y 35. 

Cu e energia planetario di awe, bo per- 
sona lo ta un poco mas habri cu normal. 
Por fin bo ta capaz di bisa loke realmente 
bo ta pensa di e cosnan. Bo numbernan di 
awe 5, 9, 27 y 28. 


Awe bo ta hopi los. Pa naturalesa bo ta un 
persona hopi trahado, y cu e actual alinia- 
cion planetario bo ta capaz di logra ainda 
mas di lo normal. Bo numbernan di awe 
2, 29, 37 y 38. 



Cancer 


Tira afo e elementonan di pasado cu ya no 
tin mester di dje. Ayega momento di mira 
pa bo futuro aunke cu bo ta gusta ta ron- 
dona di obhetonan di balor sentimental. 
Bo numbernan di awe 8, 25, 34 y 47. 



Leo 


E intimidad lo ta den aire den e proximo 
dianan. Esunnan cu ta bisa di ta mas cerca 
kier haci un gran cantidad di plan cu bo y 
abo kier pasa e mayor tempo posibel cu 
nan. Bo numbernan di awe 3, 15, 24 y 37. 



Virgo 



Bo ta sinti un spirito no usual aventurero? 
Tin biaha ta motiva bo expectativanan 
idealista y e formacion planetario di awe 
ta pusha bo ma leu den bo buskeda spiri- 
tual. Bo numbernan di awe 7, 16, 31 y 23. 


Libra 


Un crisis chikito ainda ta un crisis. Warda 
pa un awe, y bo no gusta laga cosnan sin 
resolve e problemanan. Bo numbernan di 
awe 16, 23, 30 y 31. 

Bo tin cu cambia algo. Bo tabata sa esey 
ora bo a lanta awe. Bo spiel ta duna bo 
e impulso necesario pa deal cu resolu- 
cionnan importante. Bo numbernan di 
awe 8, 27, 33 y 42. 



Sagitario 



Loke ta unico bon di biba den un monta- 
ña Rusa emocional ta cu nunca bo ta sinti 
mescos pa hopi tempo. Un momento bo 
ta na halto y otro abou. Bo numbernan di 
awe 7, 26, 31 y 43. 

Capricornio 

E aspectonan di awe por aclara bo algun 
idea bastante incompleto di bo futuro 
profesional. Si bo ta buscando un cam- 
bio, manera purba di cuminsa cu un 
buskeda mas artistico. Bo numbernan di 
awe 1, 24, 27 y 31. 



Jtquari 


Bo a adkiri cierto confiansa personal. Awo 
ta e momento pa bo demostra tur hende 
uzando esaki den bo bida. Bo numbernan 
di awe 7, 14, 26 y 29. 



Pisces 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 


Oranjestad: San Nicolas 

Kibrahacha Tel. 58308fi8ro Medico Tel. 584 5794 


Oranjestad 

Dr. D. de Cuba 
Tel. 583 9195 


San Nicolas 

Dr. Wever 
Tel. 584 5155 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 

Schedule augustus 2018 



] [ 


DEFT 


WED 


01 


MONARCH 




FREEWINDS 


THU 


02 


CARNIVAL VISTA 




SUN 


05 


FREEWINDS - DEPT. 




WED 


08 


MONARCH 



FREEWINDS 


08.00 

06.00 


08:00 




08.00 

06.00 


15.30 


C 



E 


16:00 


C 


23.15 


E 


15.30 


C 



E 


SUN 


12 



MON 


13 



WED 


15 


FREEWINDS - DEPT. 




23.15 


E 


CARNIVAL SUNSHINE 


13.00 


22.00 


C 


MONARCH 


06.00 


15.30 


B 

FREEDOM OFTHESEAS 


06.30 


23.00 


C 

FREEWINDS 


06.00 




E 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 

Reunion di Comision pa 
recauda fondo Parokia 
Inmaculada Concepcion 



ORANJESTAD - Sixto Vrolijk, presidente di comision 
pa recauda fondo pa financia airco den Misa Inmacula- 
da Concepcion na Santa Cruz, ta recorda tur boluntario 
riba e siguiente reunion, cu lo tuma luga, awe dialuna, dia 
13 di augustus, pa 8:00 di anochi den Centro San Martin. 

Den e reunion lo trata un relato di e Bingo Drive, dia 15 di 
september proximo y lo tin oportunidad pa regla pago di buki 
di bingo. E reunion ta keda habri pa tur hende cu kier yuda cu 
e Bingo drive aki. 



Invitacion pa actividadnan di OPPA 


ORANJESTAD - OPPA ta invita su miembronan pa participa activamente na 
e programadi luna di augustus cu diferente actividad. 


14 di augustus - Presentacion di Aruba Bank NV 
16 di augustus - Charla di dr. Viana 
19 di augustus - Reunion General Extraordinario 
21 di augustus - Presentacion di Banco RBC 

23 di augustus - Presentacion di Setar NV 

24 di augustus - Presentacion di Banco CMB 


na BNA 8:30am 
na SIMAR di 9:00am 
na Occasions 10:00am 
na BNA di 8:30am 
na BNA di 9:00am 
na BNA 8:30 am 


Fiesta bailabel ta dia 26 di augustus na Renaissance. Orario ta di 5:00 - 9:00pm. 


E reunion extraordinario ta di 10:00 am -12:00pm. 


Ta pidi e miembronan pa busca nan carchi tempran, ya cu tin un limitacion di cupo pa 
cada actividad. E actividadnan ta pa miembro so, cu excepcion di e fiesta bailabel, cu ta 
pa miembro y su pareha. Miembro ta gratis y su pareha ta Afl. 35,00. 


Comision Condecoracion Real ta extende fecha di 

entrega di proposicionnan 



ORANJESTAD - Comis- 
ion Condecoracion Real 
Aruba, a tuma nota di e 
interes grandi cu tin pa 
propone candidatonan pa 
e acto di Condecoracion 
Real, y a dicidi di extende 
e fecha di entrega di e for- 
mularionan pa dia 17 di 
augustus. 

Di e forma aki ta duna e 
pueblo di Aruba mas espacio 
pa caba di yena e formulari- 
onan y entrega esaki bek na 
balie di Bestuurskantoor na 
Oranjestad. 

Tur aña, specialmente na 
ocasion di hacimento di aña 
di Rey, ta otorga condecora- 
cionnan real. Esaki ta otorga 
door di Rey Willem Alex- 
ander. Na Aruba tambe por 
haci un peticion pa un con- 
decoracion real. Ta trata e 
peticionnan na Aruba prome 
y despues ta manda nan Hu- 
landa, caminda e decision fi- 
nal ta wordo tuma. 

Tin dos ordo di condecoracion 
real, Ordo di Oranje Nassauy 
ordo di Nederlandse Leeuw. 
E gradonan mas otorga den 


Oranje Nassau ta Lid y Rid- 
der. E ordo aki conoce tambe 
e gradonan Officier, Com- 
mandeur, Groot-Officier, y 
Ridder-Grootkruis. 

Pa e otro ordo, esta e ordo 
di Nederlandse Leeuw, un 
persona mester tin presta- 


cionnan super extraordinario 
y di caracter excepcional. E 
ordo aki tambe conoce dife- 
rente rango. 

Kende ta bin na remarca 
pa un condecoracion real? 

Tur esunnan cu ta haci trabao 
boluntario pa mas cu 15 aña, 


pa cua nan no a of ta ricibi 
salario. Tambe personanan 
cu a sirbi y contribui grande- 
mente na bienestar y desar- 
oyo di nos pais Aruba. 

Con ta propone un per- 
sona? 

Por haci un proposicion door 


di yena dos formulario cu ta 
special pa esaki. E formu- 
larionan ta obtenibel durante 
oranan di oficina na balie di 
Bestuurskantoor na O’Stad 
of San Nicolas, tambe via e- 
mail decoratieciearuba@hot- 
mail.com, of por yama sra. F. 
Perez-Lopez na number: 583- 
8425 pa mas informacion. 
Tambe ta posibel pa down- 
load e formularionan for di 
e websitenan di gobierno: 
www. overheid. aw, www. go- 
bierno.aw y www.govern- 
ment.aw 

Comision Condecoracion 
Real ta enfatisa cu ultimo dia 
pa entrega e peticionnan bek 
na balie di Bestuurskantoor, 
Oranjestad, ta diabierna dia 
17 di augustus binidero. 

Comision Condecoracion 
Real Aruba ta resorta bou 
ministerio di prome minis- 
ter di Aruba, Evelyn Wever- 
Croes. 

Na Aruba e comision Con- 
decoracion Real ta encarga 
cu tur peticion cu drenta y pa 
duna tur informacion necesa- 
rio. 

Bringamento y tiro a cay na cas di pueblo Noord 



NOORD - Recientemente a surgi un bringamento en- 
tre algun persona y a termina na tiramento. Esaki a 
tuma luga na e casnan di pueblo Noord y area di Mon- 
serat. 


Polisnan a yega di biaha na e sitio y habitantenan a comenta 
polis cu tiro a cay y e sospechoso a bay su cas. Di biaha e ofi- 
cialnan a yega y a topa cu un homber y un arma di candela. 
A bay over na detencion di biaha y tambe a notifica departa- 
mento forensico pa saca potret di e arma di candela. Den un 
rato e grupo a bira mas grandi y mas unidad policial a yega pa 
duna un man. 

Homber na sanger benta abou dilanti bar 



MANGEL HALTO - Polis 
a keda manda diasabra 
atardi pa Mangel Halto 
bar, unda lo tin un persona 
a cay for di brommer y ta 
herida. 

Di biaha ambulance y polis 
di trafico a keda manda pa e 
sitio. Abin topa cu un homber 
benta abou conocido di Polis, 
esta Kakalaka blanco, pero e 
no tabata riba brommer sino 
bou influencia. E1 a cay di 
su mes y herida su curpa. 
Paramedico di ambulance a 
atende cun’e. 

‘Minister Romero mester atende cu acto inhumano di Aruparking’ 



ORANJESTAD - Parla- 
mentario Edgar Vrolijk 
(MEP), a haci un peticion 
na minister di transporte, 
Chris Romero (MEP), pa 
bin cu sorto di transporte 
of shuttle pa hiba per- 
sonanan busca nan auto 
despues cu nan a paga un 
boet pisa. 

E parlamentario ta haya cu 
si gobierno ta promove su 
mes como uno di humani- 
dad, unda hende ta prome 
of central, a menos nan mes- 
ter pone disponibel e tipo di 
transporte aki pa asina e per- 


sona bay paga e 150 florin di 
boet y busca e auto cu nan a 
takelwagen. 

Sr. Vrolijk ta haya inhumano 
cu pa ehempel, hende grandi 
ademas cu nan tin cu paga e 
suma aki di nan pension, nan 
tin cu cana un caminda largo 
pa nan paga y coy nan auto. 
E ta haya e tipo di acto aki 
un ‘tiki inhumano’. E ta haya 
cu nan mester pone nan mes 
den sapato di nan bieunan. 
Asina e ta haya gobierno por 
sigui papia di un maneho mas 
humano. 


Parlamentario di fraccion 
di MEP ta haya, cu tanten 
e mandatario aki no tin un 
defmicion cla kico ta su mane- 
ho riba Aruparking, ta bon pa 
aloca un suma di su presu- 
puesto pa atende e situacion 
aki. E ta kere cu e mandatario 
por crea espacio pa bin cu un 
vehiculo pa transporta nan. 
Ya caba nan a wordo castiga 
cu 150 florin di boet, a menos 
mester percura sikiera cu nan 
por recoge nan auto sin mes- 
ter di cana un trayecto largo. 
E mesun situacion ta pasa cu 
e turistanan, caminda e parla- 
mentario Vrolijk ta lamenta e 



tipo di situacionnan aki. 

E1 a referi como ehempel un 
caso di un hende grandi ariba 
di 70 aña cu a bay sucursal di 
Censo pa regla asunto di pa- 
spoort. E persona aki pa un 
motibo of otro a wak e linea 
di otro colo. Ora cu el a sali 


bek, Aruparking a bay cu su 
auto te na e parkinglot patras 
di parada di Arubus. P’esey e 
ta haci un peticion na minis- 
ter Romero pa por crea un es- 
pacio y acopla di e 150 florin 
di boet, a menos 5 florin pa 
transporta e persona busca su 
auto. 


Advertorial: 

YMCA a keda contento cu presentacion di Road Service di Nagico 



ORANJESTAD - Di- servicio di Road Service. a cera yabi den auto, bat- 
lanti un grupo grandi E compania tabata tin e eria a baha, gasolin a caba, 
di muchanan di YMCA oportunidad di splica kico auto no kier start, etc. 

San Nicolas y YMCA Da- tur por haci si wordo en- 

kota, Nagico a presenta contra den un situacion di E number 191 ta keda impor- 
tur locual cu ta encera e un accidente, flat tire, si tante como e number princi- 



pal pa yama ora yega na un di 
e situacionnan menciona. A 
splica tambe tur e papelnan 
cu un auto tin mester pa por 
ta coriendo ariba caminda, 
un di nan sigur ta e papel di 
seguro cu mester ta activo. 
Por remarca cu durante di e 
presentacionnan diferente 
preguntanan ta ser puntra na 
nos muchanan. Un di e pre- 
guntanan ta si e muchanan ta 
bisti faha di siguridad ora cu 
ta sinta den auto, y por bisa 
cu mayoria ta hisa nan man. 
Nagico ta kere cu esaki ta un 
bon custumber pa crece cu 


ne mirando cu ta importante 
pa bisti e faha di siguridad y 
alabes kier stimula tur otro 
persona cu ta sinta den auto 
pa haci mescos. Nagico kier a 
extende su palabra di gratitud 
na e assistentnan di Road Ser- 
vice cu ta duna un presenta- 
cion interesante y educativo. 
Pa e compania ta semper un 
placer pa wak e muchanan 
cu cara contento y atento du- 
rante di tur presentacion. Un 
danki na e grupo di YMCA 
San Nicolas y YMCA Dakota 
cu a ricibi Nagico ta presente 
durante di nan camp. 

Minister Dangui Octuber: 

‘Informacion circulando relaciona Zika no ta cuadra’ 


ORANJESTAD - Diasabra Minister 
Dangui Oduber (MEP) a keda comple- 
tamente asombra despues cu nan a tuma 
nota di informacionnan incorecto cu 
Center for Disease Control CDC reci- 
entemente a publica riba su website. 

E instituto Mericano Centers for Disease 
Control and Prevention (CDC), a emiti un 
nota di alerta pa biaheronan cu tin intencion 
di biaha pa Aruba. 

E alerta aki ta debi cu recientemente a registra 
casonan di Zika na Aruba. Na Aruba e alerta 
aki a causa basta preocupacion debi cu ta bon 
conoci cu pa Aruba turismo ta sumamente 
importante, mas ainda si ta trata di turismo 
for di Merca cu ta un di e regionnan principal 
cu ta percura pa turismo pa Aruba. 

E alerta aki a bay pa companianan di aviacion 
pa informa nan biaheronan di e peliger cu tin 
ora bay Aruba debi na e problema cu Zika. 
Hasta ta adverti hendenan na estado pa no 
biahe pa Aruba. 

E mandatario ta lamenta con websitenan local 
ta hunga cu nos unico pilar economico y ta 
crea panico innecesario relaciona cu e noticia 
di zika. Esaki ta segun e comunicado cu nos 
a ricibi. 

Lista CDC 

Desde e outbreak di Zika na fm di aña 2016 
CDC a traha un lista di tur e paisnan na 
mundo unda Zika ta circula. Tur pais/isla cu 
tabatin Zika a wordo poni riba e lista aki pa 
siguridad di hende muhenan na estado. 

Zika a bira endemico na tur e paisnan aki, 
esaki kiermen cu zika ta keda circula unabes 
introduci na e pais. Kico e paisnan aki mes- 
ter aplica ta prevencion. Pues duna tur e in- 
formacionnan necesario na e biahero (den e 
caso) encuanto e situacion di Zika. Pero tam- 
be a duna e informacion aki encuanto caso- 
nan di zika na e organisacionnan. 

Na 2016 y te na mita di 2017 DVG a keda 
manda informacion na ATA tocante di e situ- 
acion di Zika pa asina informa e turistanan to- 
cante esaki. E informacion aki ta importante 


pa e keda activo, asina e biahero por wak cu 
tin accion ta wordo tuma pa evita cu e biahero 
por wordo infecta cu e virus. Tambe ta existi 
un programa cu e hotelnan pa nan ta liber di 
criadero. 

Locual Aruba por haci ta keda transparente cu 
e informacion tocante zika. Akinan ta na unda 
International Health Regulatios (IHR) ta un 
herment hopi importante pa uza. IHR ta exigi 
si tur pais pa na ta transparente den nan infor- 
macion encuanto Zika. Si keda transparente 
lo no stroba e trafico di hende of comercio. 
Di berdad e noticia aki no ta nobo, pero tam- 
poco e ta di alerta pasobra Aruba no ta den 
ningun situacion di epidemia of alerta pa cu 
Zika. Esaki ta un noticia bieu. 

Mester remarca cu CDC ta publica e mesun 
informacion pa varios otro isla den Caribe in- 
cluyendo Barbados, Boneiro, Corsou, Nevis, 
Saint Lucia y US Virgin Islands (USVI). 
A.T.A. lo continua cu esfuersonan pa comu- 
nica desaroyonan debidamente na bishitan- 
tenan como tambe socionan den turismo. 
Ademas, ta bon pa remarca cu no obstante 
e outbreak na 2016 y djey continuacion di e 
fenomeno aki, den sector di turismo e impac- 
to a ser mitiga y turismo di Merca mirando cu 
ta papiando aki di CDC cu ta un organo Mer- 
icano a crece cu 10.6% na 2017 y ta creciendo 
cu 7.4% te cu awo. Tambe mester remarca cu 
publicamente CDC no a publica nada refer- 
ente e noticia cu a sali diasabra ultimo local- 
mente. 

ATA ta sigui monitorea e situacion di cerca y 
lo ta den contacto estrecho cu ministerio di 
Salubridad y e departamentonan concerni. 
Departamento di Salud Publico Aruba tin cu 
informa comunidad cu actualmente na Aruba 
nos no ta experenciando ningun brote di Zika 
tampoco Dengue ni Chikungunya. E infor- 
macion publica pa CDC unda ta duna e im- 
presion aki no ta cuadra cu realidad. 
Actualmente ministerio di Salubridad Publi- 
co ta den combersacion cu e expertonan di e 
programa World Musquito Program pa bini 
cu miho formanan pa preveni e tipo di criad- 
eronan aki. 


ATENCION 


TRABAONAN Dl COBAMENTO Y 
TtRA KABEL BANDA D! CAMINDA 


En conexion cu trabaonan necesarlo, N.V. ELMAR ta informa cu lo cuminsa cu 
trabaonan di cobamento y tiramento di kabel di tension halto banda di 
caminda: 

Aeropuerto Reina Beatrix te cu Retonde Las Americas dilanti 
di Cas di Cultura. 


Fecha: 


13 di augustus 2018 te cu 16 dt october 2018 

Durante e trabaonan menciona lo tin desvio di trahco. Esaki lo 
wordo fiaci cu cooperacion di Polis. 


Den caso di emergencia, por yama nos Departamento di Storing 

ELMAR na 523-7147. 


Pti iMifli ji-diYki, 523-F1DQ 6f fl-rrtás rtdAiil Si 





















